text:
DEZHI ta haci control di prijs diariamente
Oranjestad – Minister Xiomara Maduro ta informa tocante e trabounan di control di prijs di Departamento di Asuntonan Economico, Comercio E industria (DEZHI).
Control di prijs
E mandatario ta splica cu e control ta wordo haci diariamente den supermercadonan pa cu prijsnan maximo di productonan di e Canasta Basico, observacion di prijs di e productonan no regula pa e Macuto di Compras y tambe pa e indicacion di prijs di productonan. Esaki ta inclui tambe e prijs di e extra productonan di necesidad cu a bin acerca temporalmente door di e COVID 19. E control di prijs ta wordo haci di dialuna pa diabierna pa e controladonan di DEZHI.
Indicacion di Prijs
E controladornan di Departamento di Asuntonan Economico tambe ta controla productonan den supermercado pa cu indicacion di prijs. Segun e mandatario tur negoshi ta obliga pa tin e indicacion di prijs pa producto of servicio cu ta na benta. Esaki mester ta claramente visibel y lesabel pa e consumidor. E prijs mester ta indica cu e simbolo di ‘florin’ y mester ta e prijs completo incluyendo e impuestonan.
Incumplimento
Den caso di incumplimento cu e prijs maximo stipula, e expertonan di DEZHI ta avisa e doño di supermercado pa haci e cambio. Den caso di iregularidad cu ta keda ripiti, e controladornan di DEZHI lo tuma pasonan necesario. E trabao di control ta regla di un manera cu tur supermercado na Aruba ta wordo controla por lo menos un biaha pa luna.
Macuto di Compras
E mandatario ta sigui splica cu tur siman controladornan ta observa prijs pa un cantidad di alrededor di 25 producto liber, den 10 supermercado rond di nos isla. Tur siman ta varia e lista di productonan liber y di e supermercadonan. Ta compara prijs di diferente producto cu no ta di e Canasta Basico pa informa y conscientisa e consumidor. E Macuto di Compras ta wordo publica tur siman riba e website www.deaci.aw, pagina di facebook Departamento Asunto Economico y riba e App ‘Control di prijs’.
APP Control di Prijs
DEZHI ta conscientisa e consumidor tambe pa medio di e APP ‘Control di Prijs’. E APP aki ta pa duna e consumidor un instrumento pa por controla e prijs di productonan den supermercado pa por haci su compras conscientemente. Ora cu tin un establecimento cu ta abusa cu e prijsnan, e consumidor por haci un denuncia riba e APP.
Tur esnan cu ta desea mas informacion por bishita e website www.deaci.aw of pagina di facebook Departamento Asunto Economico. Si tin cualkier pregunta, keho of iregularidad por tuma contacto Departamento di Asuntonan Economico via email: info@deaci.aw of na telefoon 521 2400.


c: text/html

text:
Klima
Klimanan ta ekpompasá e statistika di temperatura, humididat, presion atmosferiko, bientu, kaida di awaseru, kontado di partikulonan den atmosfera anto otro elementonan meterorologiko den un region den un periodo largu di tempu. Klima por wordu kontrastá ku wèr, ku ta e kondishon presente di e mesun elementonan anto nan variashon den un periodo di te ku dos siman.
E klima di un lokashon ta afekta dor di su latituda, tereno, anto altituda, tambe ku kurpanan di awa banda di dje anto nan koriente. Klimanan por wordu klasifiká dor di e averahe di variabelnan typiko, mas komunmente temperatura i presipitashon. E methodo mas komunmente hiusá ta esun trahá dor di Wladimir Köppen. E systema Thornthwaite system, na uso for di 1948, ta inkorporá evapotranspirashon na adishon di informashon di temperatura i persipitashonin i temperatura anto ta husá den studiamentu di diversidat i potenshal di espesienan animal su impakto dur di e klima di un region.
Paleoklimatologia ta e estudio di klimanan di pasádo. Pasobra e observasgon direkto di e klima no ta disponibel prome ku e siglo 19, paleoklimanan ta inferí for di variabelnan proxy ku ta inklui evidensia no-biotiko manera sedimentonan haña den profundo di lagonan anto koronan di eis, anto evidensia biotico manera ringnan di mata anto refnan di koral. Modelnan di klima ta modelnan mathematiko di e pasado, presente i futuro di klimanan. Kambio klimatiko por okuri durante periodonan largu anto kortiku dor di un variedat di faktornan; kalentamientu ta diskuti den kalentamentu global.

robotstxt: allowed

filter: keep


text:
WILLEMSTAD.- Stichting Schoon Milieu op Curaçao – SMOC – ta akusando minister dr. Ben Whiteman di no ta papia bèrdat òf ta skonde kos relashoná ku investigashonnan ku a laga hasi di konstelashon dje sustanshanan ku ta kai manera áwaseru bèrdè ora tin fakelmentu eksesivo na Refineria Isla. Lesa mas aki.
Extra: ‘…SMOC ta bisa ku minister Whiteman no ta papia bèrdat… GGD AMSTERDAM NO TA ENBOLBI DEN INVESTIGASHON AWASERU BERDE’
Comments Off on Extra: ‘…SMOC ta bisa ku minister Whiteman no ta papia bèrdat… GGD AMSTERDAM NO TA ENBOLBI DEN INVESTIGASHON AWASERU BERDE’ |


text:
Geplaatst op 25 April 2021 dor di Ministerio Asuntunan General i Promé Minister
WILLEMSTAD – Su Mahestat Rei Willem Alexander a otorgá e aña akí kondekorashon Real na 32 siudadano di Kòrsou pa nan servisionan eksepshonal ku durante hopi aña nan a presta na komunidat di Kòrsou. Ta mérito den áreanan manera salú, arte i kultura, komunidat di iglesianan, deporte i trabou hubenil. Méritonan indispensabel pa komunidat di Kòrsou i ku a proba nan balor mas ainda durante e pandemia di Covid.
Di akuerdo ku e medidanan ku gobièrnu a anunsiá den e konteksto di e lucha kontra Covid-19, e seremonia ofisial kaminda Gobernador di Kòrsou na nòmber di Su Mahestat Rei ta entregá kondekorashon real na e dekoradonan personalmente, lo no tuma lugá. Ta posponé esaki te otro aviso. Dia 25 di aprel Gobernador a informá tur dekorado via telefòn di nan distinshon honorabel.
Ademas, e aña akí lo no tin selebrashon di Dia di Aña di Rei tampoko. E aña akí Gobernador lo pronunsiá un diskurso dia di Aña di Rei via televishon nashonal. Ta transmití e diskurso 12or di merdia.
E siguiente personanan a risibí un Kondekorashon Real:
– Ridder in de Orde van Oranje-Nassau (Kabayero den Órden di Oranje-Nassau)
Señora Haydée R. Clementina
Señora Carmen M.D. Coronel
Señor Eric S. Fraay
Señora Rianne M.M. van Gestel
Señor Roger A. Gibbes
Señor Julio C. Hermanus “Eligio Melfor”
Señora Getrude A.J. Isidora
Señor Richard D. Simon
– Lid in de Orde van Oranje-Nassau (Miembro den Órden di Oranje-Nassau)
Señor Dennis W. Aalse
Señor Glendon C. Aniceta
Señora Henriette M. Baank
Señora Cecilia F. Booi
Señora Valentine E. Chance-Brown
Señora Ivonne G.W. Christiaan-Overdijk
Señora Edseline E. Colastica-Ricardo
Señora Lygia R. Da Costa Gomez-Gouverneur
Señor Ruud E. de Dood
Señora Hilda H. Eliza-Brigitha
Señora Chanerika C. Hellement
Señor Frank M. Holtslag
Señor Alvin E. Inecia “Tio Ali”
Señora Migarda M. Isenia-Martha
Señor Franklin W. Mathilda
Señora Femia M. Olbino-SchlepersSeñora Lucia de Fatima Perez-Gomez
Señora Davila B. Semper-Maduro
Señora Myrna L. Sint Jago
Señor Gilbert C. Snijders
Señora Lilian I.R. Torres-Thielman
Señora Greta A. Trapenberg
Señora Maria C.E. van der Valk-de Lannoy
Señor Rolandus L. Walter


text: Oranjestad, 24 september 2020, Observando un publicacion cu a sali riba un website di noticia, Team di Crisis di Gobierno ta desea di informa comunidad cu no ta berdad cu testnan ta cabando den e cantidad cu por tin consecuencia cu Aruba no por sigui haci test of cu menos test lo bay ser haci. Ayera anochi Minister Dangui Oduber y Dr. Rodenburg a informa cu ta berdad cu hopi test a ser haci y cu Aruba ta un di e paisnan cu mas test a haci per capita na mundo. Esaki ta logico cu a afecta e stock, pero no pa afecta e cantidad di test cu ta ser haci diariamente. Den e conferencia di prensa Minister Oduber a bisa tambe bon cla cu a haci pedida caba pa mas test. HOH a confirma cu weekend aki mes ya e cargamento nobo di test ta yega Aruba. Crisis Team ta lamenta e forma con e noticia a sali publica, pueblo por ta trankil.


text:
ORANJESTAD - Den un aña, tasa di desempleo a aumenta cu 3% na Aruba na 2020. Asina cifranan mas recien di Censo 2020 ta mustra. Datonan di nos forza laboral ta sumamente importante, ya cu nan ta duna un bista di e desaroyonan economico y social di nos pais. Pa e motibo aki, durante di un Censo, ta puntra na tur persona di 14 aña of mas si nan a traha den e siman prome cu e Censo.
E resultadonan di Censo 2020, ta mustra cu dia 1 di oktober 2020, 43.632 persona tabata emplea, 4.111 persona no tabata emplea y tabata buscando trabao y 40.039 persona no tabata activo riba nos mercado laboral, pues nan no tabata emplea y nan no tabata buscando trabao.
Rond mundo, e mercado laboral, a wordo afecta a consecuencia di e pandemia. Pa por haya un mihor bista di e efecto di e pandemia, nos ta compara e resultado di Censo Piloto 2019 cu e Censo 2020.
Entre e Censo Piloto cu a wordo teni na 2019 y e Censo 2020, e tasa di desempleo a subi di 5,2 pa 8,6%. Pa hende homber, e tasa di desempleo a subi di 5,3 na 2019 pa 9,3% na 2020. Pa hende muher esaki tabata 5,2 na 2019 y 8,0% na 2020.
Esnan cu no tabata activo riba nos mercado laboral, a conoce un crecemento substancial. Entre 2019 y 2020, e cantidad di personanan cu no tabata activo riba nos mercado laboral, a crece cu 26,8%. Normalmente, e grupo aki ta consisti di personanan pensiona y personanan cu ta bayendo scol. Na 2020, e personanan cu a bin aserca tabata personanan cu ta wardando pa e trabounan reanuda despues cu e efectonan di COVID-19 pasa.
Tambe a nota, cu a consecuencia di e pandemia e participacion di hende homber y hende muhe riba e mercado laboral a baha considerabelmente, di 70,5 na 2019 pa 58,0% na 2020 pa hende homber y di 60,2 na 2019 pa 51,2% na 2020 pa hende muhe.
ORANJESTAD – E intencion ta pa den futuro cercano un pasahero por bula entre e islanan aki pa 100 dollar so. Ta papia di e islanan ABC y Isla Riba. Asina director di aeropuerto di Aruba Joost Meijs ta bisa den un entrevista pa e revista Luchtvaartnieuws Magazine edicion di October. Aruba ta parti di DCCA, cu ta e Dutch Caribbean Cooperation of Airports, y nan kier duna e trafico aereo entre e islanan un impulso extra. Segun Meijs, e buelonan entre e islanan ta hopi importante. Esaki pasobra e network social y economico di e pueblo y e companianan ta reparti riba tur e islanan aki. Pues e trafico ta hopi entre nan. DCCA aworaki ta trahando riba un business case y pa calcula e realisacion di e plan. Y e plan pues, ta pa e tarifa bira 100 dollar pa bula entre e islanan. Aworaki e prijs ta mas cu double esaki. Y cu e extra pa test pa Covid, e portal aki a compronde cu e gastonan a aumenta enormemente.
ORANJESTAD – Fuera di Aruba, ta resulta cu e instituto financiero CIBC FirstCaribbean International Bank Limited a bende parti di nan propiedadnan na 4 otro isla tambe. Ta trata di St. Vincent, Grenada, Dominica y St. Kitts to. Tabata recientemente cu den forma di sorpresa pa hopi, Aruba Bank a anuncia cu nan ta tuma gran parti di e propiedad di First Caribbean over. Pero, awor ta resulta cu ta un strategia di e banco Caribense, pa ‘simplifica y expande nan eficiencia y enfoca riba cierto mercadonan so’. E banconan cu a tuma e operacion over riba e otro islanan ta e.o. The Bank of St. Vincent and the Grenadines Ltd., Grenada Co-Operative Bank Limited, National Bank of Dominica Ltd., y St. Kitts Nevis Anguilla National Bank Ltd. Mescos cu esun di Aruba, e benta ta pendiente aprobacion di Banco Central e respectivo islanan.
ORANJESTAD - Dialuna 18 di october, Cornelia W. a bishita oficina principal di Lotto pa cobra su premio multi-miyonario di Lotto 5. Cornelia tabata feliz cu el a gana e 2 miyon florin. El a cumpra un lotto loco y e numbernan ey a bin resulta e number ganado di Lotto 5.
ORANJESTAD – Unabez cu e hospital ‘nobo’ y renoba di Aruba keda entrega fin di 2022, e lo a costa un biaha y mei mas di e prijs original, y no doble. Por lo menos no basa riba e plan actualisa. Segun e plan inicial si. Asina miembro di Stichting Onroerend Goed Aruba (SOGA) Edwin Roos a bisa e siman aki den e programa Noticiacla LIVE na periodista Tito Laclé. E ta coregi asina e director di hospital Jacco Vroegop cu recientemente tabata den otro programa Noticiacla LIVE, aki el a bisa cu e hospital finalmente lo costa doble.
ORANJESTAD - Aruba Bank a anuncia diamars cu e la cera un convenio cu FirstCaribbean International Bank (Cayman) Limited (“FCIB Cayman”), un subsidiario enteramente propiedad di FirstCaribbean International Bank Limited (“FirstCaribbean”), pa cumpra cierto di nan activonan bancario na Aruba. E transaccion ta suheto na aprobacion segun regulacion pa Banco Central di Aruba (CBA). Ta spera di finalisa e transaccion den e proximo lunanan.
ORANJESTAD, Aruba – 12 di october, 2021: Aruba Hotel & Tourism Association (AHATA) ta publica e cifranan di ocupacion y prijs di hotelnan mensualmente, y data di September ta indica cu e ultimo ola di COVID a causa un perdida averahe di 12 punto di grado di ocupacion na hotel. Despues cu CDC a hisa nivel di alerta pa Aruba, mas cancelacion di reservacion, y specialmente di grupo, a drenta.


text:
TEAM DPL ta invita tur buscador di trabao pa asisti na Expo Labor 2017
TEAM DPL ta haci un invitacion na tur buscador di trabao pa asisti diasabra awor na Expo Labor 2017. Esaki ta un bon oportunidad pa esnan cu ta busca un trabao por aserca dunadornan di trabao directamente pa asina sondea e posibilidadnan pa haya un Entrevista Laboral y consecuentemente haya un trabao. Ta conseha tur participante pa acudi cu suficiente copia di tur documentonan laboral (CV, diploma, certificado, carta di recomendación) y tambe acudi cu un vestuario profesional y adecuado. Corda cu e prome impresion ta hopi importante y na un evento manera esaki dunadornan di trabao lo ta atento buscando e mihor candidatonan.
TEAM DPL tambe lo ta presente caminda cu lo bay duna tur informacion y conseho laboral necesario na esnan cu ta buscando trabao. Corda cu entrada, lectura y tayernan educativo lo ta completamente gratis! Ban Traha Ban Progresa!
Pa mas información bishita nan Facebook: Expo Labor Aruba


text:
Oranjestad – For di cuerpo policial nos a haya e siguiente relato oficial, relaciona cu e caso di hogamento na Boca Prins dialuna anochi.
Señora Rasmijn di cuerpo policial a duna e siguiente relato :
“Dialuna anochi pa 9:40 central di polis ta haya un jamada bisando cu un persona a cai for di baranca na altura di dos playa. Central ta manda un patrouille di biaha y ta notifica brandweer , ambulance , kustwacht y esun encarga cu parke Arikok. Na jegada di patrouille e testigonan ta conta cu nan tabata piscando na baranca y un di nan amigo a slip y cai den laman. No por a wak e mas y na unda nan a bati alarma di biaha. Brandweer y kustwacht a busca nan unda cu despues di basta rato a bin topa cu e curpa sin bida na dos playa chikito. Pa 1:15 di diamars madruga dr Texier ta constata morto di Angelo K. Croes naci na Aruba 28 augustus 1989 y biba na hooiberg. Cuerpo Policial ta manda palabra di condolencia na famia di e fayecido”.


text: KRALENDIJK – Ayera djarason un kantidat di mas ku 30 hóben a biaha pa Hulanda pa kontinuá nan studio. Reportero nan di Radio Live 99.9 FM tabata na aeropuerto Flamingo, pa tuma nota di e momentu ku e studiantenan tabata pendiente pa subi e avion di KLM rumbo Schiphol. Entre otro tabata presente Jefferson Coffie di e departamentu di RCN Studiefinanciering i Jennifer Pocornie-Martis, konsehero di diputado Nina den Heyer, kende a duna e studiantenan e palabranan di motivashon promé ku nan a bandoná Boneiru. E avion di KLM a lanta buelo poko despues di 5’or di atardi, lagando hopi famia ku un doló na kurason. Doló debí ku nan yu òf un miembro di nan famia ta bai den eksterior. Importante ta ku nan ta bai pa un bon meta, i manera a keda menshoná, pa momentu nan terminá, regresá i duna un man na desaroyo di nos dushi isla di Boneiru. Na nòmber di Radio Live 99.9 FM ta bai deseonan di éksito pa tur studiante, i ku nan probechá di e oportunidat pa kapta mas tantu posibel i den futuro implementá nan konosementu pa desaroyo di Boneiru.


text:
18-2018 – Segundo parti di e exposicion na KvK: Pasa Bishita KvK pa admira e bunita expo di muchanan
Oranjestad – Diabierna 20 april ultimo den compania di amigo y familiares, e segundo parti di e hoben artistanan di Stichting Mira a wordo inaugura. Esaki a tuma luga na piso abou di Camara di Comercio y Industria di Aruba (KvK) como parti di e di 5 edicion di exposicion di arte. E creatividad di e hobennan ta admirabel y hopi a keda asobra cu e nivel di tecnica cu nan ta domina.
E anochi tabata uno hopi ameno caminda tur esnan presente a disfruta di obranan. Acompaña pa diferente aperitivos y bebida a intercambia pensamento tras e creatividad di tur e studiantenan. E studiantenan tabata hopi entusiasma pa splica mas di nan obranan y e tecnica cu nan ta aplica. Obranan cu ta wordo exponi ta di Thomas Brown, Daenah Beke, Ariel Cunha, Atheena Diaz, Daniela van Esch, Azia Ferrara, Sophy Figaroa, Kira Jeffree, Kanzis Keith, Isabel Lew Yen Tai, Isabella Manrique, Dwayne Matos, Yolaisha Ridderstap, Sofia Rivas, Camilla Samuels, Aleeza Semeleer, Rylan Semeleer, Tyron Thielman, Patricia van Trikt, y Athena Varde.
Stichting Mira, bou guia di sra. Jean Vieira ta brinda e oportunidad pa grandi y chikito por expresa nan mes por medio di pintura. Sra. Vieira ta un docente di arte di profesion ya pa hopi aña y tin hopi experiencia den e area di arte creativo y terapeutico pa tur edad.
Stichting Mira ta situa na Caya Danza 36. Por tuma contacto via 587-0066 of 593-1411. Tambe por manda email na info@stichtingmira.org of por bishita su website www.stichtingmira.org. KvK kier informa cu e obranan lo keda exponi na KvK pa e siguiente 6 lunanan y cu e obranan no ta benta. KvK kier extende un invitacion pa Aruba henter pa bishita KvK pa admira e obranan y haci un donacion na e fundacion. Si bo persona ta desea na contruibi na arte y educacion artistico via Stichting Mira por haci donacion na RBC 7700000043059497.
Aruba, 24 di april 2018
Camara di Comercio y Industria (KvK)


text:
Ex Prome Minister Nelson Oduber:
“Si bo kier vota pa ken cu ta bira kico cu ta y cos bay con cu ta, bo mes ta
parti di e cosnan cu nos por preveni”
Desde cu nos a bira pais dia 1 januari 1986 nos a conoce 10 gabinete, sea un gobierno forma pa coalicion of un gobierno cu un mandato claro, esta cu tin mayoria di un solo partido. Sin excepcion te cu 2009 tur e gobiernonan a mantene e debe bao di e normanan di IMF, esta entre 40%-45% di nos GDP, unda e situacion financiero tabata responsabel y manehabel. Nos no a pidi gobierno Hulandes ningun ayudo financiero si no tabata solamente e areglo di FDA cu mester a termina na 2011.
KB di 20 oktober 1994
Hulanda te na 1994 a interveni cu Gabinete Eman den nos husticia mediante KB di 20 oktober 1994, cu a kita Seguridad Nacional y ponele bao Gobernador y tambe a traha un rapport contra e metemento den husticia, esta e rapport de Ruiter “Cu debido respet” cu consecuencianan grandi pa Ministerio Publico y Cuerpo Policial. Tambe gobierno Mericano a exigi Hulanda pa caba cu Zona Franca y extradita 3 Arubiano pa Merca y kita 2 hefe di polis.
Por lo demas e discusionnan cu Gabinete Oduber tabatin cu Hulanda tabatin di haci cu metemento cu nos autonomia y di cual tur bataya nos a gana. Tabatin hasta e caso di e garantianan hotelero cu Gabinete Eman a duna y cu na 2003 Gabinete Oduber mes a regla e asunto aki sin ningun ayudo di Hulanda y tabata 3 aña pasa cu nos a caba di paga e debe aki.
Maneho financiero iresponsabel
Te cu 2009 nos situacion financiero tabata bao di e normanan internacional y e debe di 43%-45% di nos GDP tabata responsabel, manehabel y pagabel. Tabata durante 2010-2017 cu e obligacionnan, e debenan y e fiamento di placa na un forma iresponsabel a bay for di man, esta di 2 biyon florin di debe di e ultimo 25 añanan a ser redobla y pio cu e proyectonan PPP a bin 2 biyon florin extra pa paga den 25 aña un suma di 85 miyon florin pa aña y cu na interes so pa aña un suma di 300 miyon florin. Cu esaki no ta resta placa pa e otro responsabilidadnan manera salubridad publico, enseñansa, infrastructura etc. Esaki a causa cu e maneho financiero iresponsabel aki a pone Hulanda na 2014 pone un KB riba Gabinete Eman cu a termina den e CAFT cu tabata contra Statuut y nos constitucion. Ora e gobierno nobo a drenta na 2017 casi 96 cen di cada florin tabata bay pa paga debe so! E interes cu mester a paga riba e debe aki tabata haltisimo. A baha gasto y ya na 2019 tabata tin un surplus riba presupuesto di 46 miyon florin, danki na e esfuersonan di e gobierno actual.
Pandemia y su efecto riba Aruba
Pa nos mala suerte na maart 2020 un pandemia a dal mundo y nos tambe a ser afecta. Nos unico pilar turismo a cay casi completamente hunto cu nos economia causando desempleo, negoshi y hotelnan cera y entrada di nos trahadornan, comerciantenan y di gobierno a cay drasticamente. Hecho ta cu nos mes lo no por a sali afo di e crisis aki. No a keda gobierno nada otro di acerca - a base di articulo 36 di Statuut - Hulanda pa fia nos placa cu na e momento aki ta mas cu 300 miyon florin pa paga cu condicionnan den un COHO, cu un Landspakket hopi severo cu consecuencianan grave pa nos pais. Pero nos gobierno no tabatin otro salida, sino no ta fia placa na 0% di interes for di Hulanda. Danki cu a scrap e fecha di independencia di 1996 for di den Statuut cu Hulanda normalmente mester a yuda nos. Mi ta sugeri pa despues di eleccion, e gobierno nobo acerca Hulanda pa un schenking, of paga bek den 25 aña na 2% di interes. Hulanda sa cu e gobierno di Aruba no ta culpabel di e pandemia, pero si nos tur ta sinta cu un Giga debe! Esey Hulanda mes durante 2010-2017 a “stond erbij en keek ernaar” y no a haci nada nada pa preveni. Awor ata den porta di eleccion tin ta bay renegocia cu Hulanda, COHO, ta bay cambia cos, ta bay cambia AZV, ta bay elimina e Landspakket etc.
Promesanan bashi di otro partidonan
Mi ta kere cu si nan lesa e carta cu Hulanda a manda e gobierno nobo na Corsou, e discusion ey lo bo por spaar nos. Otro ta bay elimina tur medida, ta elimina Banco Central, Aduana y kita un hala di empleado publico etc. Otro ta yora tur dia cu nan a core cune for di gobierno, pasobra el a denuncia corupcion, pero te awe e no a yega cu ningun pero ningun denuncia na Ministerrio Publico y te awe no a bin cu ningun evidencia. Otro partido rabia cu ex ministro, parlamentario, henter un ministerio deteni y cera pa 4 acusacion ta bisa cu unavez den gobierno lo elimina Ministerio Publico, pasobra lo tin persecucion politico, lubidando cu na 2017 nan mes den gobierno a detene ex ministro Paul Croes y cerele den KIA y awe e tin cu sinta 4 aña pa corupcion. Y no mester lubida cu recientemente Mike Eman a declara cu e ta bay investiga Landsrecherche cual ta un intimidacion hopi serio, un menasa directo no solamente na e instituto aki pero pa tur locual ya el a haci den pasado.
Trankilidad y Stabilidad politico
E eleccion aki mester trece atrobe pa nos trankilidad, seguridad y claridad riba nos relacion cu Hulanda y kico ta bay haci pa nos situacion financiero. Mi ta kere cu mester un sosten politico amplio pa por logra un bon relacion a base di respet mutuo cu Hulanda. Ora gobierno a sinta na 2017 mi a skirbi un articulo cu sin e pandemia mes, pero cu e Mega debe ningun solucion por ta realizabel sin un sosten di Hulanda. Awe mi ta bolbe bisa cu mirando con chikito nos economia ta nos mes lo no por produci suficiente placa pa nos so sali afo. Cu dolor na mi curason mi ta bisa esaki, pero mi ta biba cu e realidadnan politico. E votacion di 25 juni venidero ta pa nos pueblo tambe un reto si nos ta consciente con grandi e problema financiero ta. Ken cu priminti bo cu e lo elimina COHO, Landspakket ta gaña bo. Ken cu bisa cu ariba nos mes nos lo sali afo no ta consciente con grandi e magnitud di e problema financiero ta y no ta comprende esaki.
Awor pa nos por logra cambia cos ta rekeri stabilidad politico y no fragmentacion. No por ta asina cu nos lo bay na un situacion cu partidonan cu solamente un of dos asiento por secuestra e gobierno y trece inseguridad pa lunanan largo!
Mandato claro y contundente
Abo cu a bin di un pais unda corupcion a caba cu biennan di e pais, bo a huy pa motibo di corupcion, mi no por imagina mi mes cu bo a laga bo pais pa busca un miho bida, anto aki bo ta bay vota pa corupcion? Cu gobernacion ta cay den man di politiconan cu hasta kier elimina Ministerio Publico?
Abo cu ta cansa di politica di discusion continua sin e oportnidad pa duna un partido un mandato claro y contundente pa haci e trabao, esaki ta den bo man. No ta keda pueblo nada otro - si nan ta desea seguridad, claridad, trankilidad y stabilidad – pa vota pa MEP.
Si bo kier vota pa ken cu ta bira kico cu ta y cos bay con cu ta, bo mes ta parti di e cosnan cu nos por preveni. No tin tempo pa experimenta cu hendenan cu nan mes mester a prepara nan mes miho pa abo por a confia nan cu gobernacion. Pueblo votador, al final ta abo ta dicidi!
Deseando tur partido politico exito y cu diasabra nos por lanta cu e claridad necesario y bay atrobe na normalidad pa traha duro dia y anochi pa un miho Aruba pa nos tur.


text:
Ministerio Publiko ta infroma: Wes a disidi awe mainta ku ta split e tratamentu di kaso The Alley
Info OM:
Wes a disidi awe mainta ku ta ‘split’ e tratamentu di kaso The Alley.
Ta trata di e kaso di tiramentu den diskotek The Alley den Punda di 3 di september 2016 na unda Jurick Hooi i Karoushaney Martina a perde nan bida.
Den e kaso aki tin 5 persona detene, 4 homber i 1 hende muhe.
Wes a disidi ku awe ta bai trata solamente e hechosnan di D.L., D.F., R.C. i R. de J.
E kaso ta sigi 24 di mei ku rekisitorio di Fiskal i defensa (pleidooi) di parti di e 4 abogadonan.
E kaso kontra e sospechoso mayรณ, e homber C.M., ta kontinuรก na luna di ougustus 2017. E fecha eksakto no a ser dunรก ainda.


text:
SOSTEN PA EDUKADORNAN
Ban krea un base ku ta ankrá mas den kreatividat i menos den lucha pa sobrebibí
Ku e komprendimentu ku nos mester sostené nos edukadónan i duna nan un man pa yuda nos muchanan progresá, mi ta duna e trainingnan aki:
Metodo 1. Estado mental positivo NLP jong leren communiceren asina e dosente por (durante di les), kompartÍ ku e muchanan formanan pa nan por kambia nan pensamentu i forma di mira kos. Asina e edukadó i e mucha por komuniká nan sintimentu di un forma positivo i apoyá otro pa hasi meskos. Esaki ta kambia e ambiente den klas i muchanan ta sinti nan mes mas na kas i seif.Tambe e muchanan ta risibí e preparashon nesesario pa nan por interkambiá di un forma positivo den futuro. Kuminsá awor. Abo tambe por tin un klas ku un dushi ambiente.
Metodo 2. Bon kualidat sosial i emoshonal Kompletá e sirkulo di enseñansa Aparte di siña hopi den e area kognitivo tin e kalidatnan sosial-emoshonal ku adulto i mucha mester desaroyá den e tempu aki, pa asina nan por sigui partisipá den un mundu ku ta kambiando rapidamente. Bo tambe por yuda bo muchanan balansá i desaroyá nan kualidat kognitivo i sosial-emoshonal.
Metodo 3. Maestria den kon trese bo mensahe Awel, laga ami konta bo un kos Nos tur ta konta otro tur sorto di kos. Awor, kiko ke men si bo tin 13 perspektiva (empowering perspectives) for di kua bo por skohe pa trese bo mensahe? Awor bo por eduká bo mes den kon konta un kuenta o eksperensia, trese informashon, duna instrukshon, kompartí inspirashon, mientras bo ta habriendo kaminda pa e muchanan drenta nan forsa. Mientras abo ta konta, abo tambe ta konektá mas ku bo forsa di un forma autentiko. Eksperensiá kon trese bo mensahe di un forma fuerte, i atraktivo i ahinda mas edukativo! Bo tambe por yuda bo muchanan bira bon kontadó, instruktor , maestro di seremonia ets.
Metodo 4. Kaba ku konfushon, uni mente i kurason Mi sa den mi kabes, mi sa den mi kurason Tin bia nos kurason ta bisa esaki pero nos mente ta bisa algu otro. Tin un forma fasil pa trese mente i kurason riba un liña ku otro, pa bo por sali for di duda i aklará ki direkshon bo ke bai i tambe ki paso bo por tuma. Esaki ta un forma fuerte i fasil pa un maestro o un team por skohe direkshon. Tambe e maestro por siña su alumnonan kon hasi esaki. Ademas tur ta siña tuma responsabilidat i ta kapas pa splika ku konvikshon dikon e ta hasi un eskoho. Kada bes bo por hasi uso di e mesun metodo pa wak si ahinda bo proseso ta bai den e direkshon ku bo ta deseá. Abo i bo team o klas por funshona ku mente i kurason uní.
Metodo 5. Krea un komunidat sano i fuerte Huntu nos ta fuerte mucha i tambe adulto por yuda pa krea un komunidat fuerte. Den un komunidat sano, hende por skucha otro, tin kolaborashon, tur por siña di otro i tambe komprendé kiko kada un miembro ta aportá den benefisio di e total. Kada persona den un team o den un grupo tin un otro kualidat. Ora nan por rekonosé i nombra e kualidatnan di nan mes i di e otro, nan sa kon apresiá otro su presensia i tambe inkluí e kualidatnan presente den un proseso pa benefisio di e totalidat. E forma di traha aki ta laga tur partisipante sinti nan mes bon biní. Tambe kada persona ta komprendé mas miho ki ora nan forsa i kualidat ta nesesario i ki ora no. Bo skol tambe por tin un team fuerte kaminda tur miembronan su kualidat ta keda apliká kaminda i ora ta nesesario.
6. Charlanan Inspirashon pa mayor i maestro / vitalidat den edukashon
Mi ta kompartí ku maestronan, mayornan i muchanan, metodonan ku a proba nan mes. Nan ta trese vitalidat bek den edukashon. Esaki ta yuda un team i tambe nos muchanan riba tereno sosial, sosial-emoshonal, kreativo i komunikativo.
Dikon trese Vitalidat den edukashon?
Vitalidat den edukashon ta dependé di e balansa entre forsa di tur esunnan konserní ku edukashon, i nan kapasidat pa adapatá kada bes ku esaki ta nesesario. Den e trainingnan aki i tambe den e charlanan nos ta kompartí modonan pa adaptá mas lihé pusibel.
++++++++++++++++++++++++++++++++++++++++++++++++++++++++++++++++++++++++++++++++++
+++++++++++++++++++++++++++++++++++++++++++++++++++++++++++++++++++++++++++++++++++


text:
101Den Filistijnsma ben e feti nanga Israel èn den man fu Israel ben lon gi den Filistijnsma. Furu fu den Israelitiman dede tapu a Gilboabergi. 2Dan den Filistijnsrudati bigin go baka Saul nanga den boi fu en, èn den kon kiri den dri boi fu Saul: Yonatan, Abinadab nanga Malkisua. 3Baka dati den Filistijnsrudati ben abi Saul wawan na ai. Di Saul si tak' den man nanga den bo ben e marki na en tapu, a ben e frede srefsrefi. 4Ne a taigi a srudati di ben e tyari den fetisani fu en taki: “Hari a deigri fu yu dan yu e dyuku mi kiri. Mi no wani fu den man dati di no besnei kon dyuku mi kiri èn teki mi leki spot'popki.” Ma a srudati no ben wani, fu di a ben e frede fu du a sani dati. Ne Saul hari en eigi deigri dan a trowe ensrefi na en tapu. 5Di a srudati si tak' Saul dede, a trowe ensrefi tu tapu a deigri fu en èn a dede makandra nanga Saul. 6Na so Saul nanga den dri boi fu en dede. Ala den pikin fu Saul dede makandra nanga en. 7Di den Israelitisma di ben e libi ini a Yisreeldal kisi fu yere tak' den srudati fu Israel lon gwe èn tak' Saul nanga den manpikin fu en dede, den lon gwe libi den foto fu den. Baka wan pisten den Filistijnsma go libi na ini den foto dati.
8Di den Filistijnsrudati go a tra dei fu teki den sani fu den srudati fu Israel di ben dede ini a feti, den feni den dedeskin fu Saul nanga den boi fu en tapu a Gilboabergi. 9Den teki ala sani fu en, den teki a ede fu Saul nanga den fetisani fu en dan den seni boskopuman go lontu ini a kondre fu den fu panya a bun nyunsu na den gado fu den nanga gi a folku. 10Den fetisani fu Saul den poti ini a tempel fu a gado fu den. A ede fu en den fasi na a tempel fu Dagon. 11Di den sma fu a foto Yabes ini Gilead yere san den Filistijnsma du nanga Saul, 12den hari go nanga ala den bun fetiman fu den. Den puru den dedeskin fu Saul nanga den manpikin fu en tyari gwe. Den tyari den go na Yabes dan den beri den bonyo fu den ondro a bigi bon na Yabes. Baka dati den faste seibi dei langa.
13Na so Saul dede fu di a no ben tan dini MASRA wawan. A no ben arki san MASRA ben taigi en. Iya, a go suku rai srefi na yeye fu dedesma, 14prefu a ben aksi MASRA rai. Na dat' meki MASRA kiri en, èn meki David, a manpikin fu Isai, tron kownu na en presi.


text:
Ciudadanonan ta contento cu e drempel tan desea
Na varios ocasion Parlamentario Howell a haci peticion den nomber di ciudadanonan pa drempelnan den nan bario. Recientemente DOW a cumpli y pone un drempel riba Caya Jose Geerman dilanti EPB scol. Manehadornan di vehiculo di motor ta core demasiado duro y hasta tin biaha por a mira pustamento cu e consecuencia cu ta pone bida di tur hende na peliger y den e caso specifico aki, di e studianten.
Alan Howell ta gracidi pa e drempel aki y a bisa seguidamente cu si por a haya un drempel mas parti pariba lo ta genial. Igualmente el a gradici cu otro barionan manera Sabana Basora tambe a haya atencion.
Parlamentario Howell ta spera di Minister Lopez-Tromp y DOW cu lo sigui cumpli cu su otro peticionnan pa drempelnan y asfalta cayanan den e barionan, peticionnan haci den nomber di nos pueblo. Howell a termina gradiciendo Minister Lopez-Tromp y DOW pa e trabou y atencion brinda.


text:
KRALENDIJK – Notisia Live99.9 FM a drenta ku e informashon ayera djamars tokante e posibel kandidato pa diputado i kambionan den Konseho Insular pa Partido MPB, awe direktiva di e partido ta konfirmá e notisia ku ta bai hasi algun kambio den Konseho Insular i tambe den gobernashon.
Resientemente lider di partido Elvis Tjin Asjoe a tuma su retiru komo diputado pa e por atendé ku su situashon personal. Direktiva di partido a reuní i a disidí ku Hennyson Thielman lo asumí e responsabilidat di diputado komo remplasante di sr. Tjin Asjoe. Sr. Thielman a traha komo konsehero pa sr. Tjin Asjoe kasi 2 aña i ta konosí ku e materia i lo por sigui ku e trabou nan ku ta andando. Banda di esaki partido ta hasi algun kambio mas. Konsehal Joselito Statia i konsehal Renata Domacassé tambe a retirá for di nan funshon den Konseho Insular. Oportunidat i reto profeshonal nobo ta pone ku difisilmente por kombina e funshon di miembro di konseho insular ku trabou regular na satisfakshon di ambos miembro.
Na momento ku partido a risibí e karta di retiru di sr. Statia i sra. Domacassé direktiva a hasi un apelashon riba sr. Tjin Asjoe pa e por drenta konseho insular na lugá di sr. Statia pa duna sosten na e miembro nan di konseho insular ku su eksperensia. Aunke pasando den su momento nan difísil sr. Tjin Asjoe a aseptá pa asina sigui duna su banda na gobernashon di nos isla. Pa remplasá sra. Domacassé direktiva a hasi apelashon riba sr. Edwin (Din) Domacassé pa drenta konseho insular.
Sr. Domacassé tambe a aksepta e reto. E ta un di e personanan ku for di inisio di MPB ta forma parti di e partido i desde 2018 sr. Domacassé ta ehersé e funshon di miembro di direktiva di partido. Partido tin hopi konfiansa den su persona i ku e lo por hasi e trabou aki bon.
Sr. Statia i Sra. Domacassé, ambos miembro di partido fo’i prinsipio, lo sigui ehersé otro funshon den partido i lo sigui sostené gobièrnu kaminda por na bienestar di pueblo Boneriano. Partido MPB ta gradisi Joselito i Renata pa e trabou ku nan a bin ta ehersé den konseho insular den e último añanan pa MPB i ta deseá e miembro nan ku ta asumí funshon nan nobo hopi éksito.
DIPUTADO NOBO I KAMBIO DEN KONSEHO INSULAR PA MPB
KRALENDIJK – Notisia Live99.9 FM a drenta ku e informashon ayera djamars tokante e posibel kandidato pa diputado i kambionan den Konseho Insular pa Partido MPB, awe direktiva di e partido ta konfirmá e notisia ku ta bai hasi algun kambio den Konseho Insular i tambe den gobernashon.


text:
SolidariteitspakketMarch 26, 2020
Join our Consultant Pool now!March 26, 2020
No tin duda ku e pandemia rondó di e vírùs COVID-19 tin un impakto negativo hopi grandi riba ekonomia mundial, i tambe riba nos ekonomia lokal. Un di e sektornan ekonómiko ku mas tantu lo haña impakto di e efektonan negativo ekonómiko i finansiero di e pandemia aki, ta empresanan ku ta kai bou di e kategoria Mikro, Chikí i Mediano.
Na Kòrsou empresanan mediano, i chikí ta komponé 98 porshento di empresanan na Kòrsou i ta sòru pa 60% di empleonan den sektor privá! Minsterio di Desaroyo Ekonómiko den koperashon estrecho ku vários stakeholder a tuma e siguiente medidanan di emergensia pa asina trata di mitigá e efektonan mas tantu ku ta posibel.
1. A establesé un Fondo di Sosten pa Empresenan Mikro, Chikí i Mediano
2. Plataforma virtual (MiNegoshi.org) ya operativo pa sostené pa Empresenan Mikro, Chikí i Mediano), adaptá pa e krísis di COVID-19
3. Areglo temporal pa preisnan máksimo riba produktonan di higiena personal
4. Areglo di pago serka Aqualectra pa esnan den nesesidat
5. Huntu ku instanshanan finansiero areglonan atraktivo pa fiansa
6. Programa Kla Pa Turismo 2.0
7. Diferente palabrashon i intermediashon ku vários stakeholders pa por sostené Empresenan Mikro, Chikí i Mediano:
a. Kompanianan di seguro
b. Doñonan di edifionan komersial
c. Kámara di Komèrsio
d. Sindikatonan
8. Tepnan pa Empresenan Mikro, Chikí i Mediano
Download PDF


text:
Diabierna mainta na Paso Pa Futuro School, Minister di Enseñansa Armando Rudy Lampe hunto cu Director di Compra NV, Hubert Dirksz a lanza un proyecto pa conscientisa muchanan, cu fruta y berdura ta di vital importancia pa nan salud den futuro.
Minister Rudy Lampe a mustra su satisfaccion cu inicio di e proyecto aki, gradiciendo e compania Compra NV cu a coopera grandemente pa un proyecto asina importante pa salud di muchanan.
Ayera na tur kleuterschool y na scolnan special, Compra a entrega un bacoba n’e muchanan y ta un proyecto cu tin un duracion di 40 siman y ta danki na Compra NV, cual compania a tuma e iniciativa pa contribui na un scol mas saludabel.
Esaki, Minister Lampe a bisa, ta un inicio pa conscientisa nos muchanan cu fruta, berdura y tur loke ta di Mama Tera, ta importante pa nan salud y tin cu cuminsa for di chikito pa despues manera e dicho Hulandes ta bisa, ‘jong geleerd, oud gedaan”, nan sigui cu e custumber aki y cu nan por papia riba esaki na nan cas y asina stimula tambe cu den bo cura bo por planta y cosecha fruta y berdura pasobra e ta bon pa salud.
“Nos ta spera cu esaki ta un inicio tambe cu na nos scolnan, sigur di parti di mi persona como Minister na nos scolnan, ya cu no por dicidi pa otro directivanan di scol, pa scolnan no bende refresco mas, no bende loke no ta saludabel y nos stimula pa muchanan efectivamente for di chikito siña cu nan tin cu come y bebe cosnan saludabel”.
Minister Rudy Lampe a bisa cu e ta spera cu despues cu Compra NV a duna e bon ehempel, cu lo por haya otro sponsornan tambe, p’asina nos por sigui cu e proyecto den e aña escolar nobo.
Den e tempo di crisis aki cu hopi hende ta pasando den duro, hopi famia ta den situacionnan dificil y duro, e mensahe ta pa tog laga nos keda corda cu fruta y berdura ta importante.
Den e tempo di crisis di salud no por bay spaar riba berdura, p’esey e mensahe ta cu comemento saludabel den tempo di crisis mester keda prioridad pa nos tur.
Esaki t’e mensahe cu Gobierno kier a manda pa nos muchanan. E proyecto aki ta yuda conscientisa nos muchanan en berdad pa come y bebe saludabel, Minister Rudy Lampe a declara.
Director di Compra NV Hubert Dirksz a mustra su satisfaccion y tabatin palabra di elogio pa minister di Enseñansa Rudy Lampe, ya cu for di momento cu su compania a presenta e proyecto pa promove comemento mas saludabel pa muchanan na scol, e mandatario mesora a acepta esaki y a duna tur cooperacion.
Nos palabra di gradicimento na Minister di Enseñansa, ya cu e ta un gran persona y no solamente esey, pero e ta un homber di hechonan tambe ya cu na momento cu mi persona a acerca e Minister pa un proyecto pa nos muchanan por come fruta saludabel den e tempo di Covid, mesora el a sostene e plan aki.”
Esaki ta algo cu “nos no ta custumbra cu ne ya cu hopi biaha e tipo di cosnan aki ta bay hopi slow pero den e caso aki tur cos a cana masha lihee mes y di nos banda un pabien”.
E proyecto ta algo cu a cuminsa na Europa, unda ta siña cu si un mucha for di chikito siña come saludabel, e chens ta hopi grandi cu ora cu e bira un mayor, e lo keda come saludabel.
Si e mucha no come saludabel for di chikito e chens ta grandi cu ora cu e crece y bira grandi e lo no come saludabel tampoco.
Compra NV ta haci e proyecto aki pa tur mucha di kleuter kendenan ta mucha bou di 6 aña, pa un total 35 scol rond Aruba cu en total 3477 mucha den 148 klas cu lo haya for di awor tur diabierna, te na final di aña escolar, fruta cual sin duda ta un proyecto basta grandi.
Compra NV ta haci esaki pa duna bek na e comunidad y asina duna un aporte significante pa muchanan come saludabel y tambe pasobra kisas tin muchanan cu na cas no por come saludabel pa falta di finansa. “Pero awor un bes pa siman ta haya fruta cu e proyecto aki.” “Compra ta spera cu mas instancia of compania por duna un aporte na un proyecto asina importante y sigui nos ehempel pa’sina nos take care di nos muchanan,” Director di Compra NV a declara.


text:
Minister Xiomara Maduro ta informa cu Departamento di Asuntonan Economico, Comercio y Industria su unidad Exprodesk ta organisa otro siman ‘Export Week 2021 – Conquering New Horizons’.
Esaki lo tuma luga virtualmente 9’or di mainta pa 12’or di merdia, dialuna dia 7 di juni pa diabierna dia 11 di juni. Participacion ta gratis y e idioma lo ta ingles. Exportweek ‘Conquering New Horizons’ Exportweek 2021 ta wordo organisa pa tur entrepreneur y comerciante local.
Durante e Exportweek e participantenan lo ricibi informacion tocante E-commerce, pagonan digital , logistica, ‘blockchain’ y ‘cryptocurrencies’. Lo trata topiconan manera con pa bende producto of servicio online, crea trafico y conversion riba website, ricibi pago online via website, facebook, Instagram of whatsapp y mercadeo digital. Tambe lo duna informacion tocante di ‘Agriledger’y lo elabora riba kico e Agricultornan ta haci via ‘blockchain’.
Ademas e participantenan lo ricibi informacion tocante logistica entre Aruba y Merca, China y Republica Dominicana. Alabes lo prepara e participantenan riba e direccion cu E-commerce ta bayendo.
E siman lo inicia cu informacion tocante di e parti tradicional di E-commerce, despues e empresarionan femenino di Empowered Women Exporters lo comparti nan experiencia con nan ta exporta nan producto y/of servicio.
Finalmente lo termina cu informacion tocante inovacion y e futuro di E-Commerce. Oradornan local y internacionalDurante e cumbre 25 orador local y internacional lo hiba palabra.
Lo tin dos coach local, sra. Lay Hing de Kort di Cornerstone Economics y sr. Frits Israel di Doc Opleidingen y un coach internacional, sra, Taiana Mora-Ramis di NEX Consulting cu lo papia tocante exportacion y e participantenan lo tin oportunidad pa haci pregunta.
Lo bay tin diescuatro orador local y diesun orador internacional cu lo hiba palabra.RegistracionE mandatario ta informa cu por registra via e link https://cutt.ly/ExportWeek2021.
Pa mas informacion tocante ‘Export Week 2021 – Conquering New Horizons’ por tuma contacto cu Sra. Sharon Meijer na DEZHI via email s.meijer@deaci.aw. Minister Xiomara Maduro ta gradici DEZHI pa e bunita iniciativa aki.


text:
Dia 22 di September Master Alberto Klabér a cumpli un aña mas di bida y a celebra hunto cu e team di “Train Hard Fight Smart” y e grupo nobo cu a cuminsa na September.
Alberto Klabér ta fundado di Brazil Taekwondo Stichting, e team y su yiunan ta preparando pa nan reto grandi. Alberto Klabér ta wak un otro aña tras di lomba y cu retonan grandi su dilanti, manera pa e team cu a cuminsa nobo kier hibanan Korea pa asina nan conoce e Madre Patria di Taekwondo.
Locual ta e resto di aña 2021 tin varios evento dilanti porta unda cu Alberto Klabér lo asisti na esakinan.E team di Brazil Taekwondo Stichting a felicita Alberto Klabér y a desea Klabér hopi mas aña di bida.
Dia 22 di September Master Alberto Klabér a cumpli un aña mas di bida y a celebra hunto cu e team di “Train Hard Fight Smart” y e grupo nobo cu a cuminsa na September.


text: KRALENDIJK – Djarason 21 di òktober tabatin elekshon na St. Eustatius. Segun resultado preliminar, Progressive Labour Party (PLP), a gana e elekshon ku 815 voto. Na di dos lugá a keda Democratic Party (DP) ku 647 voto i na di tres lugá partido United People’s Coalition (UPC) ku 124 voto, ku no ta sufisiente pa un asiento. 2102 persona tabata por a hasi uso di nan derecho di voto. Di e dos mil unshenti dos persona ku por a hasi uso di vota, 1617 persona a bai vota. Esaki ta nifiká ku 77 porshento di esnan ku por a vota, a vota riba e dia. E repartishon a bai pa; PLP 815 voto, DP 647 voto i UPC 124 voto. PLP ta e partido ganadó ku 3 asiento i DP ta haña 2 asiento den e Konseho Insular nobo. Sinku asiento tin na St. Eustatius, pues loke ta remarkabel; e mes un gobernashon ku tabat’ei tempu ku Hulanda a tuma mando aya na St. Eustatius for di nan, ta regresá na poder. Momentu ku Hulanda a tuma mando na 2018, PLP a bai kas, i awor pueblo di St. Eustatius, despues di algun aña ta vota pa pone PLP atrobe pa dirigí e isla. i awor ku e mayoria den Konseho Insular. PLP a dòbel na kantidat di voto den e elekshon di awor, loke ta indiká klara mente ku pueblo ke pa nan kontinuá ku e guia. E mensahe ta kla loke ku komunidat di St. Eustatius a manda pa loke ta trata gobernashon riba e isla.


text:
ORANJESTAD – Un biaha den cada tres luna e cuatro Premiernan di Reino ta reuni virtualmente. Dialuna ultimo un di e reunionnan aki a tuma luga cual a wordo dirigi pa Premier Evelyn Wever – Croes. Den e reunion aki conhuntamente cu Premier Mark Rutte di Hulanda, Pik Pisas di Corsou y Silveria Jacobs di Sint Maarten, cada mandatario a trece nan puntonan di interes dilantiy a toca diferente tema cu ta importante den nos proceso di recuperacion.
Premier Wever – Croes a expresa cu e reunion a bay bon y banda di e temanan general cu a trata, a trata tambe Covid y relacion den Reino. Pa locual ta Aruba specifico, Prome Minster a trata e tema importante di sosten di Hulanda pa ‘habri otro portanan’ pa Aruba. Esaki considerando cu poco poco ta bay depende menos di e sosten di likides di Hulanda. Ta referi na entre otro portanan di Nacionnan Uni, IMF, World Bank y Union Europeo, pa por yega na fondonan pa Aruba por cumpli cu e programa cu tin di recuperacion.
“Premier Rutte a bay di acuerdo cu esaki y nos tincu traha riba dje mas padilanti,” Prome Minister a duna di conoce.
Ademas, Prome Minister a splica cu den e reunion, Premier Rutte a duna mas informacion tambe riba e formacion cu ta tumando luga na Hulanda y el a felicita Aruba cu Gobierno nobo den Reino.
Pa conclui, Prome Minister a bisa cu e reunionan aki semper ta bon, e ta bon pa e relacion den Reino y pa keda atende cu e temanan di con pa hiba bo pais dilanti den e constelacion di Reino actual.


text:
ORANJESTAD – Fundacion Lisette Gomes ta subi caya atrobe dia 21 di februari pa protesta contra loke nan ta sinti ta sentencianan mucho cortico pa abusadorban sexual di mucha. Lisette Gomes ta conta Ret Karibense cu desde nan ultimo protesta aña pasa hopi a wordo priminti dor di gobierno di Aruba, pero nada a wordo cumpli.
Scucha aki e entrevista di Ariën Rasmijn cu Lisette Gomes
E biaha aki e manifestadornan lo bay oficina di Ministerio Publico cu e proposito di entrega un manifiesto na Procurador General. Segun Gomes e manifiesto lo menciona casonan cu ainda no a wordo resolvi of te hasta trata dor di Husticia. E fundacion tambe tin e intencion di organisa un otro protesta despues die dia 21, pero e biaha aki serca Corte, cu e intencion di pidi hueznan pa duna castigonan mas pisa na abusadornan di mucha.
‘Nada a cambia’
Riba 27 di April aña pasa a tene un protesta dilanti Bestuurskantoor. Segun Lisette Gomes gobierno a priminti cu instancianan cu ta duna ayudo na victimanan di abuso sexual lo haya mas subsidio y cu lo bin cu un ‘kinderombudsman’. Esaki sinembargo no a pasa te dia di awe. Tambe no tin un asina yama ‘meldcode’, cual ta un tipo di protocol specifico cu e proposito di colecta y documenta pruebanan y cu entre otro ta inclui uzo di un dokter di confiansa designa specificamente pa e tipo di casonan aki.
Aruba ainda no tin un dokter asina y segun Lisette Gomes te hasta tin casonan na unda muchanan cu a wordo abusa sexualmente no ta mira un dokter te dos pa tres siman despues cu e abuso a tuma lugar.


text:
Universidat
Un universidat ta un instituto ku ta duna enseñansa superior i ta hasi diferente investigashon sientífiko. E ta otorgá gradonan akadémiko i títulonan profeshonal.
E nòmber universidat ta bini for di e palabra latin universitas magistrorum et scholarium, kual ta nifiká mas o ménos komunidat di profesornan i akadémikonan. Universidatnan manera nos konosé awendia, a originá na final di tempunan medieval. E universidat di Bologna ta e promé universidat Oropeo i a keda fundá na aña 1088 den e stat italiano na Bologna.
HistoriaEditá
For di añanan 700 promé ku Kristu tabatin ya kaba despues di skolnan básiko, skolnan di enseñansa avansá ku bo por a sigui studia si bo tabatin sèn pa paga esaki. E skolnan aki tabata di tal manera i tambe asina karu ku ta solamente yunan di hendenan pudiente i aristokratnan por bishitá. Mayoria profesornan tabata filósofo, oradó òf gramátiko.
Den e tempu di Helenismo tabatin algun instituto ku por wòrdu kompará ku universidatnan di awendia. Esnan mas konosí tabata skol filosófiko di Antena i Mouseion di Alexandrië ku su konosido biblioteka. Den e tempu di e Imperio Romano tabatin tambe kasi mesun tipo di institutonan na Nort Afrika, Roma i Massilia. Den e di kuater siglo Imperio Romano a split den dos parti, ost i wèst. Despues di e kaida di Imperio Romano parti wèst, enseñansa superior sekular a disparsé kasi kompletamente na Wèst Oropa. Den e tempu ei a keda interes solamente pa estudionan superior teológiko.
Tempu ku Islam tabata ekspandiendo tabatin gran interes den siensia griego i filosofia. Na Bagdad, Cairo i Cordoba tabatin universidatnan importante. Hopi oropeo a bai biba na e paisnan aki pa studia i tambe duna lès.
E promé universidatnan oropeo a wòrdu fundá manera esun di Cordoba na aña 1088 na Italia i na Fransia pa duna estudionan di lei, medisina i teologia. Na 1409 e universidat di Aix-en-Provence a wòrdu fundá dor di Lodewijk II di Anjou. Despues di esaki a sigui funda mas universidatnan na Inglatera i Oropa sentral i oriental. E universidatnan medieval tabata haña sosten di outoridatnan di iglesia i sivil. Segun iglesia universidat ta un medio pa konserva fe. Esaki tabata en bèrdat e kaso pasobra e meta prinsipal di e universidatnan no tabata atkerimentu di konosementu, pero pa konserva konosementu i doktrina di iglesia. E universidatnan tabatin hopi privilegio i tabata operá manera un estado den e estado. Na Oropa mucha hòmber tabata bai universidat despues di a terminá nan estudio Trivium, kual tabata konsistí di gramátika, retórika i lógika, i Quadrivium, kual ta aritmétika, geometria, músika y astronomia. Esaki tabata e plan di estudio den e tempu di Imperio Romano.
Na komienso di e tempu moderno djis despues di tempu medieval a funda diferente universidat rònt mundu ku tabata ofresé diferente estudio. Danki na e influensia di verlichting tabatin hopi kambio den universidatnan na final di siglo diesocho. Nan a introdusí na universidatnan un método sientífiko moderno. A kuminsá usa e método eksperimental mas i mas. Siensia a haña su lugá den universidat. E énfasis a kuminsá bai mas tantu riba atkerimentu di mas konosementu. E meta tabata konosementu i no aplikashon di e konosementu aki. E tipo di universidat aki a wòrdu yama universidat Humboldt, kual ta e nòmber di Wilhelm von Humboldt.
A sigui usa e modèl Humboldt aki pa basta tempu. Durante e último dékada a stòp di usa e modèl aki pasobra a kuminsá enfoká mas tantu riba aplikashon di konosementu den industria i komunidat. Asina aki e laso entre universidatnan i komunidat i industria a bira mas fuerte. I di e manera aki un sistema nobo sientífiko a nase.
Universidatnan rònt munduEditá
Universidatnan mas antiguoEditá
Hopi sivilisashon antiguo tabatin sentronan òf institutonan ku tabata ofresé estudionan superior. China tin e universidat mas antiguo na mundu, Skol Superior Shang Hsiang imperial durante e periodo Yu(2257 p. K. – 2208 p. K.). E aktual Universidat Nankin tabata yama promé Akademia Sentral Imperial di Nanking, fundá na aña 258. Universidat Hunan (Changsha ta un kontinuidat di Akademia Yuelu fundá na aña 976.
E Universidat di Takshashila, fundá na Taxila (Pakistan) alrededor di siglo VII p. K., tabata ofresé títulonan universitario. E Universidat di Nalanda, funda na Bihar (India), alrededor di siglo V p. K., tambe tabata duna títulonan akadémiko i tabata ofresé kursonan pa esnan ku a kaba di gradua. Na Gresia, Platon tambe a funda un akademia na aña 387 p. K.
Universidatnan na Persia i ÁrabeEditá
E universidatnan na Persia i Arabia ta e orígen di universidat moderno. Durante siglo IV i na final di siglo V a konosé e famoso skolnan di Edesa i Nisibis, fundá pa sirionan kristian i komunidat di maestronan dediká na ekségesis bíbliko. Na aña 489, e sirionan kristian a wòrdu ekspulsá for di Imperio Bizantino, nan a bai Persia. Nan a wòrdu bon risibí einan i asina a funda Akademia di Medisina di Gondishapur, ku a bira famoso rònt mundu.
Na aña 529 Justiniano I a sera e Akademia di Atenas, pa logra un unidat religioso serka e sentronan di estudio di Imperio Romano. Entre añanan 637 i 651, musulmannan árabe a derota e Imperio Persa i a poderá di Gondishapur. Na final di siglo VIII e akademia Gondishapur a wòrdu trasladá pa Bagdad, kaminda e la wòrdu reorganisá i a haña un otro nòmber; Bayt al Hikma(Kas di Sabiduria). Di e manera aki por a tradusí obranan sientífiko di médikonan i filósofonan griego.
Na siglo VIII hospitalnan tabatin un vínkulo basta estrecho ku e universidatnan di medisina kreando asina un sistema laiko, tolerante i rigoroso ku a hasi tal institutonan basta famoso. Di e manera aki a nase tambe college, e sistema nobo di estudionan superior na Merka.
Algun di e universidatnan mas famoso tabata:
- Universidat di Bagdad (Bayt al Hikma, final di siglo VIII): akinan a studia e famoso sabio Al-Razi (Rhazes) (865-925).
- Universidat di Samarcanda: tabatin un opservatorio basta importante
- Universidat al-Karaouine na Fez (Marueko): fundá na aña 859.
- Universidat di Damasco: ku su skol di medisina na nan 1158 kual tabata e sentro sientífiko na Siria.
- Universidat di Cairo (Al-Azhar, 988): e universidat aki ta funshonal te asta dia di awe.
Universidatnan OropeoEditá
Na sur di Italia, Skol di Medisina Salernitana ku a wòrdu fundá na siglo IX a aktualisá medisina klásiko.
Na aña 1088 a kuminsá ku Universidat di Bologna (speshalidat tabata lei). E universidat aki tabata ofresé estudionan di medisina. Despues mas i mas universidat a keda fundá rònt Oropa. E proménan tabata:
- Universidat di Ohrid (Reino di Bulgaria, aktual Masedonia) S. IX;
- Universidat di Bologna (Italia) aña 1089;
- Universidat di Oxford (Inglatera) aña 1096;
- Universidat di París (Fransia) aña 1150;
- Universidat di Módena (Italia) aña 1175;
- Universidat di Cambridge (Inglatera) alrededor di aña 1208;
- Universidat di Palencia (Spaña) aña 1208;
- Universidat di Salamanca (Spaña) aña 1218;
- Universidat di Padua (Italia) aña 1223;
- Universidat di Nápoles Federico II (Italia) aña 1224 (esaki ta e universidat laiko mas antiguo na mundu);
- Universidat di Valladolid (Spaña), siglo XIII;
- Universidat di Coímbra (Portugal) aña 1290;
- Universidat di Lérida (Spaña) aña 1300;
- Universidat di Perugia (Italia) aña 1308.
Den tempu medieval, e palabra universidat tabata designá pa e gremio empresarial na Oropa. E universidatnan na Oropa den e tempu ei tabata wòrdu hopi influenshá pa podernan religioso, ku tabata strès riba estudionan religioso i teológiko. E pensamentu sientífiko i humanista a krese pafó di universidat. E Universidat di Cambridge, por ehèmpel, a krea su promé kátedra di investigashon sientífiko na aña 1794.
Universidatnan MerikanoEditá
Algun universidat merikano ta usa e denominashon college (Boston College, Dartmouth College, Canisius College, etc.) òf instituto (Instituto di Teknologia di Massachusetts, Instituto di Teknologia di Georgia, Instituto di Teknologia di California, etc.) na lugá di universidat.
Despues di segunda guera mundial (1939-1945), Merka a bira un super potensia mundial i Oropa a dekaí. Den e tempu ei hopi intelektual i sientífiko aleman a bai biba Merka. Aktualmente e universidat di mas mihó na mundu ta reuní huntu i ta purba pa atraé profeshonalnan di kualke pais dor di na poder ekonómiko. Esaki nos ta yama brain drain.
Siensia natural i informátika ta wòrdu duná riba un nivel haltu na institutonan manera MIT na Massachussets. No tin masha interes pa investigashon riba tereno sosial, artístiko i literario.
Universidatnan LatinoamerikanoEditá
E promé universidatnan di latino Amérika a wòrdu funda pa korona Spañó den e etapa kolonial(promé ku aña 1810). Ni Inglatera ni Portugal i ningun otro potensia kolonial di e tempu ei no a funda universidatnan na Amérika.
E promé universidat ofisialmente fundá na Latinoamérika di akuerdo ku e norma hurídiko imponé dor di monarkia spañó tabata Real y Pontificia Universidad de San Marcos na Lima, Perú.
E universidat a wòrdu funda 12 di mei na aña 1551. Banda di esaki e ta tambe esun di mas antiguo di e kontinente ei ku e sigui funshoná for di siglo XVI. E di dos universidat funda pa korona spañó tabata Real y Pontificia Universidad de Mexico, 21 di sèptèmber 1551, kual aktualmente no ta eksistí mas. For di siglo XVII a keda fundá Universidad Nacional de Córdoba(8 ougustus 1621), Universidad San Francisco Xavier de Chuquisaca(27 mart 1624) i Universidad de San Carlos de Guatemala(31 yanüari 1676).
Ademas di esnan ya kaba menshoná, na Santo Domingu, a konstituí Universidad de Santo Tomás de Aquino. Esaki a keda aprobá 28 di òktober 1538. Sin embargo e universidat aki no a ser rekonosé ofisialmente pa korona spañó. Ta te 26 di mei 1747 e universidat aki a keda ofisialmente fundá. Segun algun historiadó e universidat aki a sera i segun otronan e la stòp di eksistí. na aña 1824. E aktual Universidad Autónoma de Santo Domingo ku a habri ofisialmente na aña 1914 ta esun ku a sigui segun historiadónan. E tema aki te ainda ta punto di diskushon.
E modelo tabata e universidatnan di Spaña(Salamanca, Alcalá de Henares), pero e universidatnan kolonial tabata semi religioso; nan kriterionan i métodonan a sigui pa un largu tempu. E aspektonan aktual a nase huntu ku e reforma universitario di aña 1918, kual e ekstendé henter Latinoamérika.
Brasil no tabatin universidat den e époka kolonial. E reforma universitario tabata un influensia fuerte. Bolivia kontrali di Brasil si tabatin hopi instituto di enseñansa. Esun di mas importante tabata UMRP de San Francisco Xavier di Chuquisaca.
Edukashon i InvestigashonEditá
E tareanan prinsipal di un universidat ta duna edukashon sientífiko i hasi investigashon riba tur tipo di tereno.
Enseñansa superior na universidat ta kuminsá despues di edukashon sekundario. Estudio superior tin e siguiente struktura: tres òf kuater aña Lisensiatura(Bachelor) i despues un òf dos aña di Maestria(Master). Despues di a terminá e lisensiatura i maestria e studiante por yama su mes un doctorandus. E ta haña komo titulo dilanti di su nòmber drs òf mr.. Despues di a hal maestria tambe tin e posibilidat pa promové. Bo ta promové dor di hasi un investigashon sientífiko riba un tema i despues skibi i defendé públikamente un tésis(proefschrift na ulandes). Esaki bou di supervishon di un promotor ku mayoria bia ta un profesor haltu di un universidat. Bo mester ta un doctorandus pa promové. Despues e persona konserní ta haña e titulo di doctor.
Universidatnan na KòrsouEditá
Aki ta sigui un lista di e diferente universidatnan na Kòrsou:


text:
RCA den pleno bataya pa clasifica pa play-off cu tres wega mas pa bay ta enfrenta La Fama cu ainda tin chens di alcansa Riverplate pa scapa di hunga play-off pa promocion-degradacion e anja aki.La Fama den cuminsamento tabata mas cu RCA, cu na nos padece ta un ekipo cu ta depende di un wega di pasenshi, RCA ta hunga pa largo plazo, cu consistencia. Hopi biaha nan tin cu sigui pusha cu nan wega te ora cu nan logra. Asina mes tabata e situacion den e wega aki. Trempan La Fama cu mas proposito y mas energia, te cu nan a logra anota promer tambe. Mientras cu RCA tratando di impone nan wega a haya carchi geel den persona di Nathan Lo-A-Nioe na di 8 minuut di wega y gol di tiro liber di La Fama door di William Pardo Miranda pa hasi e wega 1-0 pa e Savaneteronan. Asina mes La Fama a sigui cu iniciativa di wega pa un bon mei ora mas, RCA no por a desifra e wega ainda y tabatin poco yegada riba gol di La Fama, tabata parce cu La Fama tabata mas cerca di amplia bentaha cu RCA reaccionando pa bin bek den wega. E hecho cu Jean Luc Bergen no tabata den wega awe a causa un poco di desorganisacion tactico den RCA su midveld, nan presencia den medio campo tabata falta. Toch ta e tricolornan despues di nan prome atake decente despues di largo tempo ta anota pa empata den pia di Fredrick Gomez, haciendo e wega 1-1, esey tabata e resultado tambe na halftime.
Awo den di dos tempo cu un RCA mas den control y alfin reviva, e wega tabata mas destina pa nan bay pika dilanti, cu algun atake y yegada hopi precies tabata visto cu RCA tardi of tempran lo anota atrobe despues cu nan a haya nan wega. Condicion fisico di La Fama tambe a cai hopi na e punto di e wega aki, kizas door di e energia cu nan a gasta den gran parti di prome mita of ta simplemente cu nan condicion fisico no por a keda na par cu RCA, cu si ta un ekipo fisico apesar di tin tambe hopi veterania. E di dos gol di e oncena di Solito a yega na minuut 57 caba pa medio di e laborante Jean Pierre Fingal. RCA controlando midveld tabata controlando e wega tambe awo, nada no tabata pasa banda di Jeamir Howell Brokken den volante di contencion. Despues di hopi presion RCA ta score nan di tres gol pa medio di Frederick Gomez atrobe pa hasi e wega 3-1 na minuut 75. Ainda cu control completo di RCA toch den un counter La Fama ta haya un penalty na minuut 81, pero e bala for di tiro penal a dal den tubo evitando e gol di corta bentaha di La Fama. RCA ta haya nan di cuarto gol net despues di esey na minuut 86 despues cu tiro di Jean Pierre Fingal a dal den palo y rebota pa Digion Ras pusha e bala paden pa hasi e wega 4-1 pa e tricolornan. La Fama toch a logra haya un gol mas na final di wega na minuut 90+1 pa medio di Luismar Da Silva pa hasi e wega 2-4. Na pitaso final e wega a caba 4-2 pa RCA, un bon wega di futbol, tactico, energetico y sportief nos por bisa. Man of the match tabata Frederick Gomez, no solamente pa su dos golnan, pero tambe pa e esfuerso grandi riba gran parti di cancha di e hungado incasabel aki. Bon victoria pa RCA, importante, cu awor ta dunanan 25 punto, un punto so tras di e di cuarto luga, Bubali, cu tin un wega pendiente contra Estrella, hopi cos por pasa ainda, RCA ta den contencion, esey ta sigur. La Fama no a hunga malo, nan a falta mas energia den di dos mita, wel, hungando cu RCA t’asina, awo nan ta keda cu 16 punto, te ainda destina pa hunga play-off di promocion-degradacion hunto cu Caiquetio y dos ekipo clasifica 2 y 3 riba e tabla di division uno.


text: KRALENDIJK – E hoben Boneriano Jeandre Cicilia ku otro logro den 2020, awor komo piloto pa buelo komersial. Komienso di 2020 na luna di yanüari, Cicilia a pasa ku éksito “instrument rate”, esta e di 2 strepi, loke ta lisensia pa por bula avion durante dia i anochi. Algun dia pasa, Cicilia a finalisá otro paso importante pa loke e ta hasiendo ku hopi amor i pashon, esta bula avion. For di 2019 el a inisiá e trayekto na Merka, i despues di luna di yanüari el a regresá Boneiru pa algun dia i despues bai Merka pa kontinuá. Awor el a logra “commercial multi engine” dia 28 di aprel 2020. E ta mas ku kontentu ku e logro, hopi trabou i pasenshi, sinembargo e ta satisfecho ku loke e tin den su man. Meskos ta e kaso famianan di Cicilia, kendenan ta hopi orguyoso di dje. Den un kombersashon ku Radio Live99.9 FM tabatin kuné, el a menshoná ku debí na e pandemia di ‘corona virus’ e proseso a dura algun dia mas di loke tabata planiá. Pabien pa Jeandre, otro hoben Boneriano komo piloto.


text:
Riba e website aki bo ta haya informacion di gobierno di reino: topico-, noticia-, documento- y publicacionnan.
Ta dedica masha hopi tempo y cuido pa ofrece riba e site aki, informacion den e forma mas completo y mas corecto posibel, informacion actual y pa e ta mas accesibel posibel. Ta haci tur esfuerso pa mantene e site aki lo mas completo posibel y tambe hopi agradabel pa uza. Continuamente e site aki ta den desaroyo. Por entrega pregunta, observacion of comentario y sugerencia tocante funcionamento y estilo di e site aki via e formulario di contacto.


text:
Entrante promé di novèmber 2021 un kambio di importansia ta drenta na vigor pa personanan ku ta risibí Penshun di Behes (Algemeen Ouderdomsverzekering, AOV) i ku ta biba na Boneiru, Saba, Sint Eustatius, Aruba, Kòrsou i Sint Maarten. Entrante di e momento ei nan no mester hasi entrega dos biaha pa aña mas di un Attestate de Vita (AdV) serka e instansianan ku ta paga nan AOV. Un kondishon ta si ku nan ta bibá na un di e islanan menshoná i ku nan ta risibí AOV for di un (òf mas) di e islanan aki.
E organisashonnan riba e seis islanan ku ta paga AOV, desde awor lo bai hasi uso di dato di e registronan sivil lokal. Esaki ta aliviá e penshonadonan di e islanan di di èks Antias Hulandes i ku nan no mester entregá un AdV dos biaha pa aña mas. Si ta di sumo importansia pa nan sòru pa nan datonan na registro sivil di e isla kaminda nan ta biba, ta registrá por kompleto i korekto. Ta trata prinsipalmente di nan adrès i estado sivil
Penshonadonan bibá na Hulanda Oropeo i ku ta risibí AOV di (un di e) islanan, si mester sigui entregá nan AdV dos biaha pa aña serka e instansia ku ta paga nan AOV durante di e periodonan di kustumber. Penshonadonan ku ta biba riba un di e seis islanan pero ku ta risibí AOV (parsial) for di Hulanda Oropeo tambe mester keda entregá nan AdV manera ta kustumbrá na e instansia na Hulanda Oropeo.
Pa pregunta tokante e prosedura nobo riba e seis islanan por tuma kontakto ku e instansianan konserní.
Na Hulanda Karibense por tuma kontakto ku unidat SZW di RCN via e adrès di imeil pensioen@rijksdienstCN.com. Na Boneiru por yama +599 715 8888, na Sint Eustatius por yama +599 318 3376 i na Saba e number di telefòn ta +599 416 3804.
Na Kòrsou por tuma kontakto ku SVB Curaçao via e adrès di imeil pensioenen@svbcur.org òf via di e number di telefòn +5999 434 4000.
Na Aruba por tuma kontakto ku SVB Aruba via e adrès di imeil info@svbaruba.org òf via di e number di telefòn +297 527 2700.
Na Sint Maarten por tuma kontakto ku SZV Sint Maarten via e adrès di imeil info@szv.sx òf via di e number di telefòn +1721 546 678.


text:
Dhaka
- E articulo aki ta uza ortografia di Papiamento. Lo aprecia si por mantene e articulo aki na estilo di Papiamento.
Dhaka ta e capital di Bangladesh. Antes e tawata conoci como Dacca prome cu aña 1982. Su poblacion ta 12,560,000 habitante (2005). E ta e siudad mas grandi di Bangladesh.
Hopi tempo atras e tawata bou di e Emperio di Mughal di e Hindustan, despues di esey el a bira parti di Raj Britanico. El a bira parti di Pakistan como parti di Particion di India riba 15 di augustus 1947. Bangladesh tawata wordo yama Pakistan Oriental y Dacca (Dhaka) a bira e provencia capital di Pakistan Oriental. Na aña 1971, e nobo nacion di Bangladesh tawata crea. Dacca a bira e capital di e siudad y nan a cambia nan lenga di ortografia na aña 1982.


text:
PL Kyodan
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
PL Kyodan o Iglesia di Libertat Perfekto (パーフェクト リバティー教団, Pāfekuto Ribatī Kyōdan) ta un movementu religioso internashonal ku a desaroyá fo'i kultura zen budista di Hapon den komienso di siglo 20. Su fundadó ta Tokuharu Miki (1871–1938). Meta di PL Kyodan ta pa trese paz mundial.[1] PL ta prediká ku "bida ta arte" i ku sernan humano a nase pa ekspresá nan propio individualidat den tur kos e hasi, asina "kreando arte real". Pa yuda mehora bida di e kreyentenan i pa superá nan privashon nan e patriarka (oshieoya-sama) i su saserdotenan ta instruí nan tokante nan problemanan i ta guia nan pa solusiona esakinan.
Preseptonan[editá | editá fuente]
PL no ta posee un buki dibino (manera un beibel), sino PL ta dispone di 21 preseptonan, kual a keda promulga dia 29 di september 1947 dor di Tokuchika Miki. Esakinan ta forma e doktrina basiko di e movementu.[2]
- 1. Bida ta arte
- 2. Man's bida ta un succession di self-expressions
- 3. Homber ta un manifestation di Dios
- 4. Homber suffers si e homber fails na ekspresá mes
- 5. Man's rason mes ta lost kuandu swayed desde sintimentu í emotions
- 6. Man's rason mes ta revealed kuandu djé ego ta effaced
- 7. Henter kosnan existí den mutual relationship na un otro
- 8. Biba radiantly ban e solo
- 9. Henter homber ta igual
- 10. Strive pa creating mutual felisidat
- 11. Tin rason fe den Dios
- 12. Tin un kaminda (funshion) strabagante na kada "name" (existensha)
- 13. Tin un kaminda pa homber, í tin otro pa muhenan
- 14. Henter ta pa mundu pas
- 15. Henter ta un spil
- 16. Henter kosnan mehorashon í develop
- 17. Comprehend ta ki mas essential
- 18. Na kada momentu homber stands na e crossroads di bon í evil
- 19. Aktua kuandu bo intuition dictates
- 20. Biba den un maestro unidat di mente í afèr
- 21. Biba den maestro liberty


text:
A organisa e prome “Caribbean Active Aging Congress”
Mas o menos 300 persona a participa den e congreso
ORANJESTAD, Aruba: Den fin di siman a tuma luga “Caribbean Active Aging Congress”, unda cu Minister di Salud Publico, Cuido di Nos Grandinan y Deporte, Dr. Carlos “Alex” Schwengle tabata presente. E congreso tabata e prome organisa dor di Fundacion Movemiento ta Bida. A conta cu oradornan internacional y local, cu a elabora riba e actividadnan p’e comunidad cu ta birando mas grandi. Participantenan a ricibi hopi informacion y a haci hopi pregunta na e oradornan.
Minister Schwengle a splica cu e tema di e congreso aki a haya mas atencion e ultimo 4 añanan y awor a logra organisa e prome congreso di Active Aging di Caribe aki na Aruba. E ta spera cu tur aña por sigui tene esaki y cu aporte di Gobierno, pero tambe di otro organisacion manera AZV, CEDE Aruba y SVb. El a manda palabranan di gratitud na Fundacion Movemiento ta Bida, pasobra nan tin e interes pa sigui promove pa nos grandinan ta activo y cu tin hopi beneficio.
Diasabra henter dia tabatin diferente experto cu a papia riba e temanan aki, unda cu a tuma diferente dato riba e tereno cu nan sa. “Nos ta spera cu e siguiente Gobierno y Minister cu ta bay carga e responsabilidad pa nos grandinan, pa tuma e congreso aki como un start pa bin cu un programa un tiki specifico pa nos grandinan, pa locual ta toca pa bay promove pa nos grandinan ta mas activo”, asina el a expresa. Tin cifranan den mundo cu ta comproba cu entre mas e grandinan move, nan ta mas saludabel. Mas nan move, si nan cana simplemente, nan presion ta bou control, nan condicion cardiovascular ta miho y nan ta biba mas largo cu un miho calidad di bida. Ta spera cu por sigui promove e congreso aki tur aña y pasa e datonan aki den un maneho nobo pa haci nos comunidad grandi mas activo ainda.
A cuminsa cu e congreso elaborando riba “active aging”, asina Presidente di Fundacion Movemiento ta Biba, Rudy Leysner a elabora. A papia riba e discuti con un persona por envehece mas activamente. P’e congreso aki tabatin oradornan di Hulanda, Canada, Brazil, Corsou y Aruba. E participacion na e congreso aki tabata grandi. Participantenan a bisa e fundacion cu mester sigui organisa tiponan di tayernan cu ta keda capacita esunnan cu ta traha cu hende grandi. Na e congreso no a conta solamente cu presencia di hendenan grandi so, pero tambe studiantenan di Universidad di Aruba, EPI y IPA.


text:
Dialuna anochi durante e Conferencia di Prensa pa dunainformacionnan tocante ultimo desaroyonan di Covid-19 naAruba, Prome Minister Evelyn Wever-Croes a duna un bunitareflexion pa encurasha cada ciudadano di nos pais pa no ‘give up’ y sigui dilanti cu determinacion y positivismo pa Sali huntofor di e crisis di Covid cu un dia inespera a bati na nos porta naAruba y mundialmente causando desbalance y dolornan den nospueblo.
“Nos a tuma nota cu den e temponan aki tin hopi preocupacion y tension. Mi kier a haci un apelacion na nos ciudadanonan pa nosno give up, pa nos sigui cu e mesun determinacion y positivismo. Bida ta tira cosnan hopi dificil tin biaha pero cu unactitud positivo cosnan ta cana hopi mas suave. No tin garantiacu tur cos lo sali bon pero si bo ta un hende negativo cosnan ta bay malo e ora. Ban keda positivo pa asina cosnan cana bon.
Lagami comparti algun punto positivo:
Nos tin placa pa paga nos gastonan y esaki hopi no ta compronde paso ta di july caba nos ta wardando pa e yudansafinaciero pero nos a logra. Nos a baha gastonan di Gobierno, nosentradanan a drenta manera mester ta, nos a schuif ciertopagonan pasobra nos hendenan ta creativo y nos ta determina pa esaki bira un exito.
Nos a paga loonsubsidie pa luna di augustus. 20433 empleadopor a haña nan salario danki na esaki. Nos a paga e prome partidi FASE, 3058 persona lo cobra den e dianan aki.
Otro tema positivo ta cu 12 mil turista a bin bishita nos na july, 17 mil mas o menos a bishita nos na augustus. Claro nos lo a desea mas y sigur cu esaki no ta comparabel na loke nos ta custumbra di haña cu ta 80 mil ney pa luna. Pero nos ta sumamente agradicido na tur e 29 mil turistanan aki cu a bishitanos. Pasobra apesar di tur reto, tur riesgo y tur preoucpacionpasobra nan tin cu test ayanan y akinan, nan mester bay den cuarentena pero toch nan a bin.
Tambe nos a mira cu antes turistanan tawata keda un averahe di 7 dia pero awor nan ta kedando 18 dia contribuyendo un pocomas na nos economia tambe. Nan ta sumamente contento cu e trato cu nan ta haña. Nan ta gaba hopi e cordialidad cu nan ta haña di nos ciudadanonan y esaki ta algo cu mi ta hopiagradicido na dje. Tur sin excepcion ta bay cu un bunitasentimento pasobra nan a haña un bunita trato aki na Aruba.
Naturalmente nos kier mas pa asina nos economia sigui draaipero e cifranan halto cu nos tin di Covid ta spanta hende y nosturistanan tambe. Esaki ta pone cu hopi no kier bin bishita nos y p’esey nos mester bringa pa baha e total di casonan positivo. Con nos ta bay bahe? Cu disciplina. Manera mi a bisa hopi biahano ta e pais di mas poderoso ta bay vence e virus aki sino esunmas disciplina.
Kico abo mester haci? Gewoon tene bo mes na e reglanan.
– E prome ta e regla di higiene. Laba man frecuentemente cu habon y si bo no por, uza handsanitizer.
– Di dos tene distancia, no duna man, no brasa y no duna sunchi. Uza tapaboca pa tapa boca y nanishi, tene distancia tambe na casy na trabou y tur caminda unda bo ta sinti bo cu mas confiansa.
– Di tres si bo ta malo keda paden. Dokternan a anuncia cu e ta dificil pa distuingui kico ta un verkoud, un griep y kico ta Covid. P’esey nan ta pidi pa na bo prome sintoma haci mescos cu ta Covid y keda paden y isola bo mes, sigui tur e medidanan di higiene y yama bo dokter pa bo haña un cita pa bo bay haci botest di Covid.
Tin hende ta keha pasobra ta tarda pa haci test, pero antes ora tin 10 caso nos por a haci’e den un ora pero awor tin 1000 caso y esaki ta pone cu e por tarda un tiki.
Pues e yabi pa nos por ta exitoso den combati e virus aki ta den nos cordialidad y den nos diciplina. Y mi tin tur confiansa cu nos lo ta exitoso den esaki”.


text:
Diabierna awor dia 13 di october 2017 e campeonato nacional di division di honor di nos deporte rey ta inicia. Arubaanse Voetbal Bond (AVB) ta orguyoso di anuncia cu 10 ekipo a inscribi pa e campeonato aki, di cual e prome rond ta cuminsa diabierna y lo e esaki lo termina pa dia 10 di december 2017.
Ekiponan cu lo hunga contra otro den e prome rond aki ta SV RCA, SV Caiquetio, Deportivo Nacional, SV Riverplate, SV Bubali, SV La Fama, SV Britannia, SV Estrella SV Dakota y SV Juventud Tanki Leendert. E weganan lo tuma luga riba diabierna, diasabra y diadomingo y tur ta tuma luga den Stadion Guillermo P. Trinidad na Dakota.
Diabierna lo tin e apertura pa 7:15 PM, unda cu ekiponan di LIFIDA lo desfila hunto cu e 2 ekiponan di e anochi aki. E wega lo inicia pa 8:00 PM, unda cu RCA lo enfrenta Caiquetio. Diasabra anochi pa 8:00 PM e campeon di aña pasa, esta Deportivo Nacional lo defende su titulo contra di Riverplate. Diadomingo lo tin 1 wega, cual lo ta entre SV Bubali y La Fama pa 6:00 PM.
Pa awor, ta invita comunidad amante di futbol, pa yega stadion pa sostene y apoya nos futbolistanan di e 10 ekiponan competiendo na e nivel mas halto posibel di futbol, buscando e trofeo di campeon.


text:
Willemstad — Kuerpo Polisial ta refutá e insinuashonnan i deklarashonnan infundá, ku djabièrnè dia 4 di desèmber último, durante di un kontrol di e tim forma pa Polis i M.E.O., a bin topa dos funshonario Polisial di alto rango ta konsumí alkohòl na un toko durante di lei seku vigente.
Koredor—E trabou nan di renobashon na koredor ta avansando.
Punda– Nos ta mas serka di misa nan di ourora ku atraves di tempu a bin ta krese den nos komunidat komo un deboshon na La Bírgen Maria i preparashon pa selebrá Pasku di Nasementu. Kontrali na aña nan anterior pa motibu di e situashon di pandemia, hopi tabata e pregunta i sugerensha nan pa por tòg selebrá misa nan di ourora manera kustumber. P’esei Mgr. Luis A Secco a tuma tempu pa por evaluá kon mas sigur por logra ku nos nobena por keda selebrá ku tur deboshon.
Willemstad,– Señor Ronny Cornelis a splika ku di parti di e tim di kontròl, nan a bin ta kontrolá for di despues ku gobièrnu anunsiá e medidanan.
Montaña- Den oranan di mainta polis i brantwer mester a bai Macuraweg pa un vehíkulo ku tabata na kandela.
Willemstad—- Kuerpo Polisial ke trese aklarashon pa loke ta benta di bebida alkohóliko dor di establesimentunan den kuadro di e Dekreto Ministerial ku ta atendé lei seku ku ta na vigor.
Otrobanda—Últimamente CMC a graba video kaminda ku un kantidat di enfermera/o ku ta traha den departamentu di Covid a konta kon nan eksperensia tabata durante e pandemia aki.
Otrobanda—CMC a graba video pa asina enfermero/ a nan por a konta kon nan ta eksperensiando e situashon di Covid-19 na boka di trabou.
Otrabanda- Vigilante a hiba un kombersashon ku Fransisco de Freitas kende ta propietario di Plasa Snek pa loke ta trata e situashon ku tin rondó di Lei Seku.
Punda– Stichting Kinderbescherming Curaçao ta kontentu pa anunsiá e lansamentu di e wèpsait pa Telefòn pa Mucha i Hóben: www.918.cw . Via di www.918.cw mucha, hóben i hóben adulto te ku 25 aña di edat tin e oportunidat pa tuma kontakto direktamente di manera grátis i anónimo via di e chat òf telefòn ku un boluntario entrená di Stichting Kinderbescherming Curaçao (SKBC). Ademas tin un foro presente riba e site kaminda kompañeronan di edat por hasi otro pregunta di manera anónimo i tambe kompartí eksperensianan.


text:
Aktividatnan di Festival di Seú 2020 lo ser posponé.
Geplaatst op 16 March 2020 dor di Ministerio Enseñansa, Siensia, Kultura & Deporte
Willemstad – En konekshon ku e pandemia di Corona Vírùs (Covid-19) Gobièrnu di Kòsou huntu ku Fundashon Kultural Seú Kòrsou ta komuniká lo siguiente:
Aktividatnan di Festival di Seú 2020 lo ser posponé. Na e momentu aki tin un proposishon riba mesa.
Asina ku e proposishon aki keda akordá, lo komuniká esaki via e kanal nan ofisial.
Fundashon Kultural Seú Kòrsou lo yama un reunion ku su gruponan di Seú i agrupashonnan Rítmiko.


text:
KNOPS DI: TA E GOBIERNO DI AVP A REDOBLA DEBE DI ARUBA
“Afgelopen 8 jaar” ta referi na Mike Eman y su Gabinete
BoInformado a tuma nota di varios comentario cu Aruba su debe gigantesto a wordo crea durante e ultimo 34 añanan pa tur gobierno cu a sinta. E realidad ta cu gobiernonan di nos pais no ta tur a goberna na un manera responsabel y no ta tur ta participe pa hinca e pais aki den e debe grandi. AVP a manda nos debe nacional te 93% di nos GDP. Y na 2014, e gobierno di AVP a haya un KB. Si nos compara cu nos florin, 93 cent di cada florin ta bay na paga debe. 7 cent tawata bay na maneho. Esaki a wordo cuasa door di Mike Eman y AVP durante gobernacion 2010 pa 2017. For di 2.1 biyon na 2009, AVP REDOBLA nos debe pa 5.6 biyon na final di su gobernacion.
Y ainda falta e proyectonan di PPP (Hospital, Green Corridor, Watty Vos Blvd, 4 MFA) acerca, cu esakinan por bisa cu Gabinete Eman a triplifica nos debe nacional.
No ta straño cu un crisis manera Covid 19, a pone Aruba riba rudia sin forsa y recurso propio pa wanta e sla aki. Partido AVP a laga nos pais den debe enorme y plat di tal forma cu no por sigui draai sin pidi ayudo financiero di Hulanda.
E Gobierno actual sinembargo, prome cu Covid-19, dos siman prome, a entrega un presupuesto cu un surplus di 40 miyon florin. Ta bon pa remarca tambe cu e unico añanan cu Aruba a conoce surplus tawata durante gobernacion di MEP. 2003, 2008, 2019 y na 2020, bou maneho financiero responsabel di Gabinete Wever-Croes, e presupuesto a wordo entrega na maart cu un surplus. Esaki ta un muestra cu Gabinete Wever-Croes tawata bayendo riba e bon direccion pa sana e situacion financiero di pais Aruba. Esaki ta exclui tambe, cu ora cu Knops a bisa "afgelopen 8 jaar” e debe nacional di pais Aruba a wordo redobla, e tawata papia di Gabinete di Mike Eman y no na e Gabinete di Evelyn Wever-Croes.


text:
(NewYorkTimes) – Ley nobo den varios estado na Merca ta permiti mucha y adolescente declara un dia liber pa salud mental. Esaki ta un bon tendencia? Lo ta deseabel pa trece e opcion aki na nos scolnan?
Varios estado, incluyendo Arizona, Oregon y Virginia, recientemente a pasa legislacion cu ta permiti studiantenan keda sin bay scol pa cuida nan salud mental, esfuersonan cu hopi biaha tabata sosteni of lidera pa studiantenan.
Den ‘Adolescentenan ta bogando pa dianan off di scol pa salud mental’, Christina Caron ta skirbi:
Pa ora Ben Ballman a yega na su penultimo aña di scol secundario e tabata mas druk – y mas ansioso – cu loke el a yega di sinti. “Mi tabatin momentonan cu mi tabata sinti henter mundo tabata cay riba mi”, el a bisa. “Tabata definitivamente un tempo hopi dificil.”
Prome cu e pandemia a shut down tur cos, su dia tabata cuminsa pa 6:30am, ora cu e tabata lanta pa cuminsa prepara pa bay scol. Despues tabatin varios curso Avansa; despues sea training di futbol of su trabao na un clinica di mata; studia pa SAT (landsexamen na Merca); y varios actividad extracuricular. Hopi biaha e no tabata cuminsa su huiswerk sino te 11pm, y finalmente tabata bay drumi varios ora despues. Tur dia e mesun schedule pisa.
“No ta ni cu mi tabata haciendo di mas, tabata, ‘esaki ta lo minimo’”, segun Ben, awo di 18 aña di edad y recien gradua di Winston Churchill High School na Montgomery County, Md. “Ta como un pressure cooker cu ta cera. No tin niun caminda pa scapa. Eventualmente bo ta djis rementa na dado momento, of cu speransa, bo por surpas’e.”
E articulo ta continua:
Enfrentando nivelnan halto di stress entre adolescentenan y un crisis di salud mental cu ta inclui tasanan di suicidio empeorando, algun estado [na Merca] awo ta permiti studiantenan declara un dia pa salud mental.
Den apenas ultimo dos aña, Arizona, Colorado, Connecticut, Illinois, Maine, Nevada, Oregon y Virginia a pasa legislacion permitiendo muchanan keda sin bay scol pa motibonan di salud mental of di comportamento, esfuersonan cu hopi biaha a conta cu ayudo of liderazgo di e studiantenan mes.
Y na maart, Utah a dicidi cu un ‘excuus valido’ pa ausencia di un studiante awo ta bay inclui ‘salud mental of di comportamento’, ampliando un definicion anterior cu tabata haci referencia na salud mental.
E legislador cu a sponsor e legislacion, representante Mike Winder, un Republicano, a bisa e canal di television KUTV na februari cu tabata su yiu muhe, e tempo aya un studiante di ultimo aña na Universidad di Southern Utah, cu a sugeri e idea.
Fin di aña pasa, e grupo Mental Health America a encuesta adolescentenan riba e top tres cos cu miho por yuda nan salud mental. Mas di mita di e studiantenan a cita e habilidad pa tuma un break pa salud mental of ausencia di sea scol of trabao. Y den un Harris Poll di mas di 1m500 adolescente cu a tuma luga na mei di aña pasa, 78 porciento di encuestadonan a bisa cu scol mester sostene dianan di salud mental pa permiti studiantenan duna prioridad na nan salud.
Ben, e recien graduado, a bisa cu como studiante di scol secundario el a papia cu su compañeronan di klas cu tabata den problema y tabatin mester di sosten, pero no tabata sa unda pa bay. Pues el a organisa un coalicion di studiante pa mehora servicio di salud mental pa studiantenan den su estado. E aña aki el a pasa varios luna sosteniendo un legislacion pa salud mental na Maryland, pero cu a keda para den Senado Estatal.
E articulo tambe ta comparti algun motibo pakico dianan di salud mental por no bira un realidad na mas scol, al menos te awo:
Den sistema di scol di Ciudad di New York, cu tin mas di 1 miyon studiante, un dia off pa motibo di salud mental of di comportamento ‘lo wordo trata como cualkier otro dia malo’, Nathaniel Styer, un vocero di Departamento di Educacion di Ciudad di New York, a bisa.
E frase ‘dia di salud mental’ por haci algun mucha y mayor sinti incomodo. Cu esey den mente, e hunta escolar na Montgomery County, Md., a dicidi cu ta bay excuus ausencianan tuma pa ‘malesa y bienestar di studiante’ cuminsando e aña escolar nobo.
“Nos no tabata kier yam’e un ‘dia di salud mental’ pasobra nos sa cu ainda tin stigma rond di esey”, segun Karla Silvestre, vice presidente di e hunta escolar, a bisa Education Week na juni. Scolnan tambe ta experimentando cu otro metodo mas leu cu dianan di salud mental pa yuda studiantenan anda cu e stress diario. E Jordan School District na South Jordan, Utah, ta usando ‘cambernan di bienestar’ unda studiantenan por relaha pa dies minuut si nan ta sinti abruma. Y algun scol na Colorado a crea ‘camber oasis’, un sala di studiante cu conseheronan y otro recurso.


text:
Departamento di Asuntonan Economico, Comercio y Industria y su unidad Exprodesk ta invita tur musico pa participa na e campaña di “Miami’s 88.9FM WDNA Broadcasting Radio”. Si bo ta un musico y bo ta pensa riba e posibilidad pa extende bo carera, esaki ta bo oportunidad pa Bo resona den exterior y crea un ‘fan base’ mas grandi. E campaña lo cuminsa dia 24 di september 2021 te cu dia 9 di october 2021 y lo ta completamente gratis pa participa.
E campaña “WDNA” ta un campaña unda cu Exprodesk ta duna nos musiconan local e oportunidad pa nan propio composicion resona na Florida y asina duna nan e oportunidad di por expande nan musica na un otro nivel. Tur musico di tur genero lo por participa na e campaña aki. Pa participa nos ta pidi tur nos musiconan cu ta interesa pa primeramente inscribi nan canticanan na Oficina di Propiedad Intelectual pa nan por ta protegi bou di e derecho di autor. Siguientemente nos ta pidi pa esnan cu kier manda nan canticanan, pa haci esaki via un MP3 audio file hunto cu nan link di YouTube si acaso nan tin videonan. Tur musico mester manda nan canticanan/audio files prome te cu dia 9 di october 2021 na: s.meijer@deaci.aw


text:
KRALENDIJK – Awe a pasa e grabashon di un di e personanan ku BYOF Media a hasi grabashon kuné den un seri di dokumental di ‘Nos Hendenan’. Ta trata di grabashon amplio di Thuersten Winklaar, relashoná ku e deporte ku e ta praktiká. Reksel Engelhart: “E promé temporada a skohe personanan ku ta praktiká deporte ekstremo, un total di 6 persona. Kiri Thode, Thuersten Winklaar, Maurison Martines, Fittipaldi Pietersz, Christiaan Zweers, i Davidlee Winklaar. E dokumentario di Thuersten ta esun ku nos a distribuí pa diferente organisashon pa publikashon di e video na Boneiru i Kòrsou. Thuersten no ta un persona deskonosí. Awe radio Live 99.9 FM a risibí e grabashon for di BYOF i ta estrena esaki, kaminda tur hende por tuma nota di e grabashon. Idea di e grabashon ta pa ilustrá kuantu kos e persona ta eksperensia den bida for di mucha chikitu i yega kaminda nan ta. Tin di nan tabata mucha ku no tabata skucha di nan mayor, aktua inkorekto i mas. Tur e kosnan aki ta keda trese dilanti. Di e manera aki ta konosé e persona ken e ta i tur loke el a pasa aden i logra loke e ta práktika. E 6 nòmber ku nos a menshoná ta personanan ku kada un ta praktiká un deporte diferente. Si tuma nota kiko nan ta hasi den nan deporte, ta inkrehibel pero bèrdat. Durashon di e dokumentario ta algu ménos ku 1 ora. Ta estrená despues di kada salta siman, un di esnan ku BYOF a hasi grabashon kuné. Esaki ta pa laga ilustrá na otronan ku tin difikultat pa logra den nan deporte, i di esaki nan por mira i siña for di dje kon pa logra loke nan ta práktika. E idea ta pa kontinuá riba diferente kos ku hende ta destaká, entre otro farándula, kultura, kulinario i mas di loke ta na kaminda presentá. Di e forma aki ta ilustrá pueblo i esnan den eksterior, loke nan ta hasi i kon nan a logra. For di awe por mira esun di Thuersten Winklaar riba e página di ‘Facebook’ di Live99 i ta importante pa komentá di loke tin den e grabashon, asina nos por tuma nota i koregí i mehorá kaminda ta nesesario den un grabashon,”Reksel a menshoná.
E dokumentarionan ta keda estrená riba e siguiente fechanan pa 2’or di trai mèrdia:
- 15 ÒKTOBER
29 ÒKTOBER
12 NOVÈMBER
26 NOVÈMBER
10 DESÈMBER
24 DESÈMBER


text:
Sèptèmber ta e luna ku Stichting Prinses Wilhelmina Fonds Bonaire ta tene su kolekta anual pa genera fondo ku ta bai pa konsientisá i informá e pueblo Boneriano tokante kanser. Por ehempel dor di organisá aktividat sosial i edukativo pa pashentnan ku ku ta registrá na Stichting Prinses Wilhelmina Fonds Bonaire.
Meskos ku aña pasa nos ta hasi petishon pa tur donashon drenta via online banking of swipe machine. Esaki pa motibu di reglanan ku tin relashona ku Covid-19. Por hasi bo donashon via banko Maduro & Curiel’s Bank (Bonaire) N.V. e number di kuenta ta 101.191.602 i via RBC Bank N.V. e number di kuenta 8400000180282769. Pa hasi uso di e swipe machine por pasa na nos ofisina na Kaminda La Union 11 ku ta habri djaluna, djarason i djabierne di 10’or di mainta pa 2’or atardi.
Stichting Prinses Wilhelmina Fonds Bonaire ke gradisi di antemano pa kada donashon. Pa kualke pregunta i of informashon por tuma kontakto ku nos na 796 9798. Por sigui nos tambe via facebook.com/PrinsesWilhelminaFondsBonairepa keda na altura di tur loke nos ta hasi i tambe diferente otro informashon.
Direktiva di Stichting Prinses Wilhelmina Fonds Bonaire
Kaminda La Union 11
Kralendijk, Bonaire
Tel: +599 796 9798


text:
WILLEMSTAD- Habitantenan di Gato ta hartá di e konflikto i e inklaridatnan tokante e tereno di propiedat den nan bario. Diferente famia ta kleim e propiedat di e plantashon anterior Gato.
Un di e famianan, famia Pietersz, ta manda resibu pa kobra hür. Ademas e famia a pone bòrchi den e bario. Riba e bòrchinan tin pará ku ta nan ta manehá e terenonan di Gato i niun otro hende.
E disputa rònt di e propiedat di Gato ta kore for di añanan ’70. Tantu famianan Ferero, Navarro i Pieters ta kleim di ta doño. Ferero i Navaro huntu ta aktua komo e herederonan di e diestres esklabonan librá di Rasveldt. Pietersz ta bisa ku el a bira doño di Gato pa motibu di kadukashon. Pais Kòrsou tambe tin wowo riba e tereno. Si no por determiná ken ta doño henter e área ta kai den man di gobièrnu.
Komishon Paula
Fin di añanan ’90 e konflikto entre Eilandgebied i e diferente famianan a bira asina grandi ku gobièrnu a duna un komishon bou di direkshon di profesor dr. Alejandro Yandi Paula òrdu pa investigá si por determiná ta ken ta doño opservando historia, anto kon ta bai hasi esaki.
E rapòrt ta asina desfaborabel pa gobièrnu ku diputado Anthony Godett ta bisa ku e ta bai laga komprobá e rapòrt hurídikamente i profundamente na Hulanda. Pero e rapòrt ta disparse den lachi di e edifisio di gobièrnu, e ta pèrdè i e no ta bira públiko nunka.
Tòg por lesa e rapòrt aki via Ret Karibense. E komishon ta konkluí ku no por ta posibel ku ta trata di herensia no manehá. Ke men e kleim di gobièrnu riba Gato no ta legal. Tambe e ta bisa ku e situashon no masha kla tokante e tereno di Gato ta debí na negligensha ekstremo di gobièrnu, pasobra su atministrashon ta bruá.
Kasonan den korte
Gerardus Lazaro Ferero ta desendiente di e esklabo Leentje, un di e diestres esklabonan librá ku a heredá e plantashon Malpais ku Gato. E ta hür tereno na Gato i e tin Benicio ‘Fil’ Pietersz ta traha p é i ku ta kobra hür p’é. Despues ku a midi e tereno na 1974 na petishon di Ferero, e kos ta bai malu entre nan dos. Fil ta bisa ku entretantu e tereno a bira su propiedat, ta e ta kobra e hür porfin. Ku famia Ferero tin añanan largu ta paga e impuesto pa e tereno segun Pietersz no ta relevante. Ta sigui un kantidat grandi di kaso den korte. Te den apelashon.
Malpais
E plantashon Malpais ku Sybrecht van Uytrecht na 1809 a muri bai laga ta mas grandi ku Gato so. Na e banda sùit di e kaminda pa Westpunt tin Wechi, ku sa yama Malpais Chikí tambe. Banda di dje tin Malpais Grandi ku Rustplaats. Segun e karta di ehekushon di e tèstamènt e terenonan ei tambe ta kai bou di e herensia .Banda di dje ta haña Malpais grandi ku Rustplaats. Segun e karta di ehekushon di e tèstamènt e terenonan ei tambe ta pertenesé na e herensia ku no a parti di Sybrecht van Uytrecht.
Státùs di propiedat
“Meskos ku Gato un investigashon históriko mester trese klaridat tokante e státus di propiedat pa henter e tereno”, Norwin Ferero ta konkluí. “E hòrtamentu di tereno kometé pa gobièrnu i FKP kende a konstruí infrastruktura einan, mester para. E tereno ta pertenesé na e herensia di e diestres esklabonan librá di Sybrecht van Uytrecht. Na aña 2015 ainda Kòrsou no ta respetá su propio pasado di sklabitut.”
Outor Dick Drayer


text:
Kuerpo Polisial no por ehekutá nan trabou di Sirbi i Protehá, debí ku hopi outo di e kuerpo ta para daña den garashi di polis
Na Minister di Hustisia
Señor Quincy Girigorie
PRESENTE
Willemstad, 20 di ougùstùs 2019
Tópiko: Kuerpo Polisial no por ehekutá nan trabou di Sirbi i Protehá, debí ku hopi outo di e kuerpo ta para daña den garashi di polis
Honorabel Minister Girigorie,
Meta di kuerpo polisial ta pa Sirbi i Protehá komunidat. Outonan di polis, ta un di e medionan pa logra e meta aki. E vehíkulonan di polis, mester ta den bon kondishon i bon ekipá, pa sirbi i protehá.
Ora esaki ta e kaso, polis por duna servisio i kumpli ku e nivel di seguridat ku e siudadano tas pera di kuerpo polisial.
Frakshon di MFK a tuma nota, ku tin diferente outo di polis para daña den garashi di polis. Resientemente minister di hustisia a entregá sinku (5) outo so, na kuerpo di polis! Esaki no ta sufisiente, pa por remplasá e kantidat di outonan, ku ta pará daña den garashi di polis. Konsekuensia di esaki ta, ku e kuerpo di polis, no por sirbi i tampoko protehá komunidat.
Frakshon di MFK ta nota, ku polisnan tin di atendé hopi kaso últimamente i suskrito ta hopi preokupá, ku e situashon ariba deskribí i ta spera solushon riba término kòrtiku pa esaki.
Frakshon di MFK a base di e preokupashon ariba deskribí, ta aserká Minister di Hustisia pa medio di artíkulo 96 di Reglamentu di Órden, ku siguiente preguntanan;
- Minister ta na altura di e vehíkulonan di kuerpo polisial ku ta para daña na garashi di polis?
- Minister por informá Parlamento, kuantu outo ta daña i kua ta nan defektonan?
- Minister por informá Parlamento, den kua aña a kumpra e outonan ku ta para daña na garashi di polis?
- Minister por informá Parlamento, kua ta e motibu(nan), ku e outonan di polis ta keda pa basta tempu den garashi sin por wòrdu drecha?
- Minister por informá Parlamento, si ta bèrdat ku ta bai kumpra outonan pa kuerpo polisial?
- Tabatin un destaho públiko pa kumpramentu di e outonan nobo aki i kua ta e agensia ku a gana e destaho públiko?
- Si no tabatin un destaho públiko, kon e proseso di kompra a kana i serka kua kompania ta bai kumpra e outonan i for di kua post di presupuesto lo paga esakinan?
- Minister por informá Parlamento, kua ta e maneho, relashoná ku parke di outo di kuerpo polisial?
- Minister por informá Parlamento, kon grandi e parke di outo di kuerpo polisial ta, di kuantu outo nan ta dispone i kuantu ta propiedat di gobiernu, kuantu ta di lease i kuantu ta di hur?
Frakshon di MFK ta spera ku Minister Girigorie tuma bon nota di e di e karta aki i ku minister kontestá e preguntanan den e tempu stipulá pa nos Reglamento di Orden i tambe e protokòl firma entre gobièrnu i Parlamento di Kòrsou.
Atentamente,
___________________
Juniël Carolina
Miembro di Parlamento
Frakshon di MFK
Na: Presidente di Parlamento di Kòrsou
Señor W. Millerson
Wilhelminaplein # 4
PRESENTE
Kòrsou, 20 di ougùstùs 2019
Apresiabel Señor Millerson,
Pa medio di e karta aki, hasiendo uso di artíkulo 96 di reglamentu di órden
di Parlamento, mi ke pidi bo persona pa dirigí e karta athunto na Minister Quincy Girigorie enkargá ku Hustisia, ku preguntanan ku mi persona ta hasi na e minister konserní.
Danki pa e koperashon.
Atentamente,
Juniël Carolina
Miembro di Parlamento
Frakshon di MFK


text:
Tag Archives: declaracion DIMAS
Declaracion di SVb pa DIMAS
Entrante prome (1) di maart 2019 SVb ta drenta den un colaboracion mas directo cu Departamento di Integracion, Maneho y Admision di Stranhero DIMAS. Esaki nifica cu entrante 1 maart 2019 no ta necesario mas pa entrega declaracion di registracion di SVb na DIMAS. Esaki ta conta pa declaracion pa DIMAS di trahado (SVb Verklaring… Mas Informacion
SVb ta Introduci Opcion pa Ricibi Declaracionnan pa DIMAS Digital
Banco di Seguro Social, SVb ta informa cu entrante awe, 19 di april di 2017, SVb ta duna su clientenan e opcion pa ricibi nan declaracionnan pa DIMAS den forma digital. Na momento cu e cliente ta yena e peticion na e website di SVb, e por scoge si e ta desea pa ricibi e… Mas Informacion
Peticion pa Declaracion pa DIMAS
SVb, dunando servicio na su clientenan, awor a tuma paso pa automatisa e peticion pa ricibi e declaracion pa DIMAS. Pa por ricibi e declaracion aki, simplemente yena e formulario na e pagina aki: /organisacion/servicionan-svb/peticion-declaracion-dimas/ Despues di a yena y manda e formulario, SVb lo traha riba e declaracion y lo tuma contacto mediante email… Mas Informacion


text:
Diabierna 30 di juli AVB a cuminsa cu curso basico di referee, esaki ta pa personanan cu ta interesa pa bira referee, esaki ta importante mirando cu falta referee. Un total di 20 participante a inscribi.
Dos docente di KNVB hunto cu refereenan local lo duna e curso. E curso mes lo ta uno interactivo. Esaki ta despues cu head of referee sra. Monique Ras a bin cu e iniciativa pa hasi cambio den e manera di duna e curso. E curso ta tuma lugar riba diabierna, diasabra y diadomingo durante dos weekend.
Despues cu e participantenan pasa e curso exitosamente nan lo wordo programa den schedule di wega di mucha pa asina gana experencia. Despues di tempo participantenan por sigi curso pa amplia nan conocemento y pasando testnan fisico, nan por bira FIFA referee.